Προγνωστικά Κόρνερ: Στην κούρσα για τα πρώτα 5\nΑρκετά καλά πήγε η Πέμπτη, αφού η τριάδα των κόρνερ πλήρωσε και κάλυψε τη χασούρα από τις προκρίσεις του Europa που πήγανε στράφι. Γενικότερα ο μήνας είναι καλός στο στοίχημα για κόρνερ, πληρώνει αρκετά, όμως θέλει υπομονή. Λείπουν τα καλά σημεία είναι η αλήθεια και γι αυτό περιορίζομαι σε λιγότερες επιλογές από το συνηθισμένο. Έτσι και σήμερα λοιπόν, θα αρκεστώ σε επιλογές κόρνερ κατά κύριο λόγο, ενώ όλα τα σημεία και τις αναλύσεις από τα παιχνίδια της Πρέμιερ Λιγκ μπορείτε να τα διαβάσετε στο άλλο κείμενο που ανεβάζω στη στήλη της Αγγλίας. (κλικ εδώ)\nΤα σημεία που θα με απασχολήσουν είναι κυρίως το ποιος θα φτάσει πρώτος στα 5 κόρνερ. Υπάρχουν 3 ματσάκια που τα στάμπαρα και για λόγους που θα αναλύσω επιλέγω τους νικητές σε αυτή την άτυπη κούρσα. Πρώτο παιχνίδι αυτό της Γουέστ Χαμ – με τη Τσέλσι, όπου πιστεύω πως οι Μπλε θα δυσκολευτούν να σκοράρουν. Ο Μόγιες έπαιξε μαζική άμυνα με τη Σίτι, τα κατάφερε να τη περιορίσει και κάτι παρόμοιο περιμένω κι εδώ. Σε περιπτώσεις που δεν νικάει η Τσέλσι, βγάζει πολλά κόρνερ, οπότε ποντάρω στο ότι θα πάρει τα 5 πρώτα και μετά ίσως σκοράρει. Πρώτη στα 5 κόρνερ Τσέλσι λοιπόν στο 1.75.\nΣε άλλα δυο αγγλικά ματσάκια θα πάρω με ρίσκο το under στα κόρνερ αγώνα, μιας και νομίζω ότι είναι πολύ ψηλά. Τότεναμ – Στόουκ το ένα και Σουόνσι – Γουέστ Μπρομ το άλλο. Στην Τότεναμ ξέρω πως οι γηπεδούχοι έχουν ταρίφα τα 9 εντός, όμως η Στόουκ βγάζει με τα χίλια ζόρια. Αν λοιπόν προηγηθεί η Τότεναμ, δε βλέπω να φτάνει στα 9 πόσο μάλλον να πηγαίνει όλο το ματς στα 12.5 που δίνεται. Με παρόμοια λογική οδηγούμαι και στο άλλο ματς, όπου παίζουν δυο ομάδες κακές για την ώρα. Περιμένω ξύλο και μετριότατο παιχνίδι, με αργό τέμπο. Η Σουόνσι βγάζει κόρνερ μόνο εντός έδρας, η Μπρομ κινείται πάντα στα 4 περίπου, οπότε σε ένα κακό παιχνίδι κέντρου με τέτοια στατιστικά αναγκάζομαι να πάω κόντρα στο 10.5 που δίνεται ως όριο.\nΕπόμενη επιλογή το Παναιτωλικός – Ολυμπιακός όπου οι φιλοξενούμενοι κερδίζουν εδώ και 5 σερί ματς, αλλά με το ζόρι. Ο Ολυμπιακός πάντα βγάζει 7+ κόρνερ στους αγώνες του και πόσο μάλλον τώρα που λογικά θα δυσκολευτεί πολύ να ανοίξει το σκορ. Ο Παναιτωλικός δεν το έχει το σημαιάκι οπότε καλή επιλογή το να πάρει πρώτος 5 κόρνερ ο Ολυμπιακός, όπως και το over 5.5 μόνο για τον Ολυμπιακό. Ακριβώς ίδια λογική και στο Αμβούργο – Βόλφσμπουργκ, όπου η γηπεδούχος βγάζει κόρνερ με το τσουβάλι και η φιλοξενούμενη με το ζόρι και μόνο εντός. Μοιραία θεωρώ πως το Αμβούργο θα πιέσει πολύ, θα παίξει πάλι το γνωστό παιχνίδι του από τα άκρα οπότε πάω κι εδώ στο να πάρει πρώτο το Αμβούργο 5 κόρνερ, σε καλή απόδοση του 1.95.\nΚλείνοντας θα αναφέρω και το μοναδικό σημείο που δεν είναι από την αγορά των κόρνερ και είναι από το ματς Παρί – Λιλ. Δεν έχω να πω πολλά εδώ, η Παρί έχει κάνει 2 σερί ήττες και αυτό τα λέει όλα. Οι παίκτες της θα αφηνιάσουν για μια ευρεία νίκη, η Λιλ με τον Μπιέλσα παίζει όσα φάμε κι όσα βάλουμε, οπότε βλέπω απλά και όμορφα 1 & Over 3.5.\nΑνάλυση - Προγνωστικά Premier League - 16η αγωνιστική\nΗ 16η αγωνιστική στο πρωτάθλημα της Premier League περιλαμβάνει 7 αγώνες το Σάββατο και 3 αγώνες την Κυριακή.\nΓουέστ Χαμ - Τσέλσι (9/12, 14:30):\nΓουέστ Χαμ: Με μισή ομάδα έπαιζε μέσα στη Σίτι η Γουέστ Χαμ, όμως το πάλεψε και έχασε με το ζόρι 2-1, έπειτα από ωραίο γκολ του Σίλβα 10 λεπτά πριν το τέλος. Οι πολλές απουσίες έχουν αναγκάσει τον Μόγιες σε ένα κάκιστο ξεκίνημα με τους Λονδρέζους να έχουν ρεκόρ 0-2-4 στα 6 τελευταία ματς! Εντός έδρας τα πράγματα είναι εξίσου άσχημα, αφού σε 7 αναμετρήσεις υπάρχουν μόλις 2 νίκες κι αυτές απέναντι στις αδύναμες Χάντερσφιλντ και Σουόνσι. Άκρως θετικό νέο η επιστροφή των Τσικαρίτο και Κάρολ στην επίθεση της ομάδας, ενώ επιστρέφει κι ο βασικός αμυντικός Ριντ στο κέντρο της άμυνας. Αμφίβολο αν θα ξεκινήσει βασικός ο Χαρτ στο τέρμα, αφού δεν είχε δικαίωμα συμμετοχής με τη Σίτι και ο Αντριάν που έπαιξε εντυπωσίασε με τις επεμβάσεις του.\nΤσέλσι: Ισόπαλη με την Ατλέτικο ήρθε η Τσέλσι μεσοβδόμαδα και τερμάτισε τελικά στη 2η θέση του ομίλου της, έχοντας μόλις 3 πιθανές αντιπάλους στη κλήρωση δηλαδή τις Μπεσίκτας, Παρί και Μπαρτσελόνα! Στο πρωτάθλημα οι Μπλε βρίσκονται στον αυτόματο πιλότο, μετρώντας 8 νίκες και μια ισοπαλία εδώ και 2 μήνες. Η ομάδα έχει βρει ισορροπία, παίζει ωραίο ποδόσφαιρο και κερδίζει από συνήθεια εδώ και καιρό. Ο Νταβίντ Λουίζ συνεχίζει να είναι τραυματίας με πρόβλημα στο γόνατο, ενώ από το σημερινό ματς θα λείψει και ο μέσος Ντρινκγουότερ λόγω μιας ίωσης που τον ταλαιπωρεί εδώ και 3 μέρες.\nΕκτίμηση: Πολύ κακή η Γουέστ Χαμ για να κοιτάξει την Τσέλσι αγωνιστικά αυτόν τον καιρό. Δε ξέρουμε πόσο θα τη βοηθήσουν οι επιστροφές των Τσικαρίτο και Κάρολ, όμως η Τσέλσι δεν δείχνει ικανή να χάσει έτσι όπως παίζει. Ενδιαφέρον έχει πως στα 5 τελευταία μεταξύ του τα 4 έχουν λήξει με σκορ 2-1 ή 1-2, κάτι που ενθαρρύνει τη σκέψη μας για over, ενώ αξία υπάρχει στις κάρτες της Γουέστ Χαμ (έχει αργούς αμυντικούς για τον Αζάρ) και στα κόρνερ της Τσέλσι (παίζει δυνατά στην αρχή και πάντα βγάζει όσο δεν προηγείται)\nΠρογνωστικό: over 2.5 (1.75 @stoiximan), over 2.5 κάρτες Γουέστ Χαμ (2.00 @stoiximan), πρώτη στα 5 κόρνερ Τσέλσι (1.75 @sportingbet)\nΚρίσταλ Πάλας - Μπόρνμουθ (9/12, 17:00):\nΚρίσταλ Πάλας: Δυο κολλητά 0-0 έφερε η Κρίσταλ Πάλας στα 2 εκτός που έδωσε με Γουέστ Μπρομ και Μπράιτον, παίρνοντας αυτό που ήθελε. Τώρα επιστρέφει στην έδρα της που τα πάει περίφημα εδώ και 5 παιχνίδια με 3 νίκες και 2 ισοπαλίες. Η ψυχολογία έχει αλλάξει στην ομάδα, ξεκόλλησε από τη τελευταία θέση, έχει μομέντουμ και διανύει τη καλύτερη περίοδο της για φέτος. Προβλήματα τραυματισμών δεν υπάρχουν, επιστρέφει και ο Καμπαγιέ, ωστόσο ο βασικός τερματοφύλακας Χένεσι ίσως κάτσει ξανά στον πάγκο, αφού ο Σπερόνι εντυπωσίασε στο προηγούμενο ματς που κλήθηκε να παίξει.\nΜπόρνμουθ: Ακόμη μια μέτρια εμφάνιση για τη Μπόρνμουθ που έμεινε στο 1-1 εντός με τη Σαουθάμπτον. Τα Κεράσια δε χάνουν βέβαια, τρέχουν σερί 2-2-1 στα 5 τελευταία ματς, όμως εδώ και 2-3 παιχνίδια προβληματίζουν ξανά στο επιθετικό κομμάτι. Τα καλά νέα είναι πως όλοι οι επιθετικοί είναι πλέον έτοιμοι με τον Ντεφόε να γυρίζει κανονικά στο προηγούμενο ματς και τον Γουίλσον να ξεκουράζεται. Παρών πλέον κανονικά και ο παικταράς Στάνισλας στο κέντρο, οπότε η μόνη απουσία θα είναι ο Άνταμ Σμιθ στην άμυνα που συμπλήρωσε κάρτες και θα απουσιάσει για ένα παιχνίδι. Οι αμυντικοί Μινγκς και Μπράντ Σμιθ παραμένουν σταθερά εκτός λόγω τραυματισμών.\nΕκτίμηση: Υπάρχουν επιστροφές για τους φιλοξενούμενους, όμως περνάνε ντεφορμάρισμα επιθετικά. Η Πάλας είναι πολύ δυνατή εντός και διανύει τη καλύτερη της περίοδο για φέτος, παίζοντας όμως για το 1-0. Πολύ οριακό το ματς, λογικά θα κριθεί στο λάθος και γι αυτό το under είναι η πρώτη μας επιλογή.\nΤότεναμ – Στόουκ (9/12, 17:00):\nΤότεναμ: Σε πολύ κακό φεγγάρι η Τότεναμ, μπορεί να πέρασε ως πρώτη τον όμιλο του Τσάμπιονς Λιγκ, όμως στο πρωτάθλημα κάνει μεγάλη κοιλιά. 2 ισοπαλίες και 1 ήττα ο απολογισμός της τελευταία, με τη Γουότφορντ να είναι η πιο πρόσφατη ομάδα που δε μπόρεσε να κερδίσει. Η απουσία του Αντερβάιρελντ στην άμυνα έχει στοιχίσει πολύ ως τώρα, αφού η ομάδα δέχεται εύκολα γκολ σε κάθε ματς. Απών θα είναι σήμερα και ο αντικαταστάτης του Βέλγου, Σάντσες, ο οποίος δέχθηκε κόκκινη στο τελευταίο παιχνίδι κάτι που κάνει ακόμη πιο έντονο το πρόβλημα στα μετόπισθεν. Άλλες απουσίες δεν υπάρχουν, όμως πρόβλημα υπάρχει και στο σκοράρισμα εδώ και ένα μήνα με τον Κέιν και τον Σον να είναι οι μόνοι που βρίσκουν δίχτυα.\nΣτόουκ: Για ακόμη ένα ματς δέχθηκε γκολ δείχνοντας αμυντική αστάθεια και μάλιστα μόλις στο 3ο λεπτό από την αδύναμη Σουόνσι. Το θετικό είναι ότι επιθετικά η ομάδα έχει λύσεις και γι αυτό έφτασε στην ανατροπή πριν το ημίχρονο κιόλας. Κάπως έτσι λοιπόν η Στόουκ επέστρεψε στις νίκες μετά από 4 ανεπιτυχή αποτελέσματα, όμως τα προβλήματα στην άμυνα παραμένουν. Ο βασικός και καλός αμυντικός Μάρτινς Ίντι τραυματίστηκε ξανά και μάλλον θα μείνει εκτός για 2 μήνες, οπότε τη θέση του θα πάρει πειραματικά και πάλι ο Κάμερον, που είχε πάθει διάσειση και επέστρεψε κανονικά στις προπονήσεις την κατάλληλη στιγμή.\nΕκτίμηση: Πολύ μέτρια η Τότεναμ για να είναι φαβορί του 1.20, όμως η αμυντική αστάθεια και τα προβλήματα τραυματισμών της Στόουκ προβληματίζουν. Δεν υπάρχει αξία να κυνηγήσουμε κάτι, παρά μόνο την κόντρα στο πολύ ψηλό όριο των κόρνερ, όπερ σημαίνει under 12.5 κόρνερ.\nΠρογνωστικό: under 12.5 corner (1.65 @stoiximan)\nΣουόνσι – Γουέστ Μπρομ (9/12, 17:00):\nΣουόνσι: Τι κι αν προηγήθηκε μόλις στο 3ο λεπτό, η Σουόνσι γνώρισε ακόμη μια ήττα χάνοντας τελικά με 2-1 μέσα στη Στόουκ. Αυτή ήταν η 7η ήττα σε 8 ματς για τους Ουαλούς που λογικά δε θα κρατήσουν τον Κλεμέντ για πολύ ακόμη. Ο προπονητής της Σουόνσι δήλωσε πως στα αποδυτήρια δεν υπάρχει κάτι κακό στο κλίμα, αλλά μάλλον δεν πείθει κανέναν, αφού η ομάδα εμφανίζεται αδιάφορη κι ανύμπορη να αντιδράσει στη κατρακύλα. Στα αγωνιστικά, θα λείψει ξανά ο αμυντικός Φερνάντεζ που έχασε τον πατέρα του, μιας και δεν είναι ακόμη σε κατάσταση για να αγωνιστεί. Τη θέση του θα πάρει όπως πάντα ο Ντε Χουρν, ενώ διαθέσιμος μετά από 3 μήνες είναι και πάλι ο χρήσιμος μέσος Μπάρτλεϊ. Πολύ πιθανό να δούμε ξανά το 4-4-2 με ρόμβο που δοκίμασε ο Κλεμέντ, διότι αυτό ίσως είναι και η τελευταία του ευκαιρία για νίκη.\nΓουέστ Μπρομ: Μπορεί η έλευση του Πάρντιου να έφερε ψυχολογία και ζωντάνια στους παίκτες, όμως αγωνιστικά τα πράγματα δεν άλλαξαν πολύ. 14 αισίως τα ματς χωρίς νίκη (!!) για τους Μπάγκις, αφού στα 2 κολλητά εντός κατάφεραν κι έφεραν ισοπαλία και στα δυο. Θα αργήσουν να μάθουν την πιο επιθετική φιλοσοφία του Πάρντιου οι παίκτες, μιας και δε διαθέτουν το απαραίτητο ταλέντο για να την υποστηρίξουν. Πολύ σημαντικές οι επιστροφές των Μπράντ και Φίλιπς στο κέντρο, αφού παράλληλα χτύπησε και θα λείψει ο μπαρουτοκαπνισμένος Γκάρεθ Μπάρι. Οι πολύ καλοί επιθετικοί Μόρισον και Τσαντλί παραμένουν εκτός ενώ κοντά στην επιστροφή του βρίσκεται ο πολύτιμος αμυντικός Ντόσον.\nΕκτίμηση: Αναμέτρηση ανάμεσα σε κάκιστες ομάδες, που έχουν 8 και 14 ματς χωρίς νίκη αντίστοιχα! Στους τυφλούς επικρατεί ο μονόφθαλμος, οπότε κοιτάμε ελαφρώς προς τα δεξιά, μιας και η Μπρομ έχει νέο προπονητή και φρεσκάδα, ενώ η Σουόνσι είναι αδιάφορη και περιμένει πότε θα διώξει η διοίκηση τον Κλεμέντ.\nΜπέρνλι - Γουότφορντ (9/12, 17:00):\nΜπέρνλι: Μετά τον εξαιρετικό Νοέμβριο όπου έκανε 5 νίκες σε 6 ματς, η Μπέρνλι μπήκε με το αριστερό στο νέο μήνα, γνωρίζοντας την ήττα με 1-0 από τη Λέστερ. Ένα γκολ του Γκρέι μόλις στο 6’ ήταν αρκετό για να κρίνει την αναμέτρηση, που παρ’ όλα αυτά ήταν ωραία, με αρκετές φάσεις και ευκαιρίες στις δυο εστίες. Βαθμολογικά είναι πολύ ψηλά η ομάδα του Ντάις, παίζει χωρίς άγχος και κάνει εκπληκτική πορεία φέτος. Εντός έδρας σκοντάφτει αρκετά ως τώρα έχοντας αρκετές ισοπαλίες και μόλις 2 νίκες, ενώ προέρχεται από άδικη ήττα στις καθυστερήσεις απέναντι στην Άρσεναλ. Το μεγάλο πλήγμα της άμυνας ακούει στο όνομα Μπράντι, με τον παίκτη να μένει εκτός για 5 μήνες με πρόβλημα στο γόνατο και τον Άρφιλντ να είναι μάλλον ο αντικαταστάτης του. Ράμματα έκανε κι ο Μι μεσοβδόμαδα, όμως θα προλάβει να δώσει κανονικά το παρόν στο κέντρο της ομάδας.\nΓουότφορντ: Σπουδαία ισοπαλία με την Τότεναμ έφερε η ομάδα του Σίλβα, που προηγήθηκε νωρίς, ισοφαρίστηκε στη συνέχεια και έπαιζε με παίκτη παραπάνω από το 52’. Αρκετά σκαμπανεβάσματα στην απόδοση τους οι φιλοξενούμενοι, είναι ικανοί για κάθε αποτέλεσμα σε οποιοδήποτε ματς, με το εκτός έδρας ρεκόρ τους να είναι στο 4-1-2 και να συνοδεύεται από μεγάλα σκορ. Οι μακροχρόνιοι τραυματίες παραμένουν σταθερά εκτός, με τον Μπρίτος ωστόσο να επιστρέφει στις προπονήσεις και να θέτει υποψηφιότητα για το σημερινό ματς. Σε περίπτωση που αγωνιστεί θα δώσει μεγάλη δύναμη στο κέντρο της άμυνας αφού από τότε που έφυγε ξεκίνησαν και τα μεγάλα σκορ για τη Γουότφορντ.\nΕκτίμηση: Πολύ πιθανή η ισοπαλία σε αυτό το παιχνίδι που φαινομενικά πάει για 1-1. Η Μπέρνλι έχει 8 ματς χωρίς Χ, η Γουότφορντ φέρνει συνέχεια γκολ γκολ εκτός, οι δυο αντίπαλοι είναι ψηλά στη βαθμολογία, οπότε όλα δείχνουν συμβιβασμό και μοιρασιά.\nΠρογνωστικό: Χ (3.20 @stoiximan), 2 ως 3 γκολ (2.00 @sportingbet)\nΧάντερσφιλντ - Μπράιτον (9/12, 17:00):\nΧάντερσφιλντ: Κάκιστη για ακόμη ένα ματς η ομάδα του Βάγκνερ δείχνει να ξεμένει από δυνάμεις και φυσικά εμπειρία. Η νεοφώτιστη συμπλήρωσε 4 σερί ήττες έχοντας σκοράρει μόλις 1 φορά, ενώ έχει δεχθεί σε αυτή τη περίοδο 13 γκολ! Τελευταία ήττα αυτή από την Έβερτον με 2-0, που αν και στάθηκε καλά δε κατάφερε για ακόμη ένα ματς να πάρει κάτι. Υπάρχει εμφανέστατο πρόβλημα ψυχολογίας πλέον και ένα θετικό αποτέλεσμα θα αποτελέσει βάλσαμο. Το μόνο θετικό είναι πως δεν υπάρχουν τιμωρημένοι ή τραυματίες πέρα από τους μακροχρόνιους, αφού ο Κρένι επέστρεψε στα αμυντικά χαφ και ο Φαν ΛαΠάρα εκτίει την τρίτη και τελευταία αγωνιστική της τιμωρίας του.\nΜπράιτον: Θύμα της δαιμονισμένης Λίβερπουλ έπεσε η Μπράιτον, αφού δέχθηκε 5 γκολ εντός από την ομάδα του Κλοπ, μη μπορώντας να αντισταθεί στις ορέξεις των αντιπάλων της. Το ντεφορμάρισμα της ομάδας είναι εμφανές τελευταία, με την ομάδα του Χάτον να μετράει μόλις 2 ισοπαλίες κι αυτές εντός με σχετικά βατούς αντιπάλους. Εκτός έδρας είναι σχετικά αδύναμη, μετρώντας μόλις 2 νίκες από την αρχή της χρονιάς έχοντας πετύχει μόνο 4 γκολ. Προβλήματα τραυματισμών δεν υπάρχουν, οπότε η καλύτερη δυνατή 11άδα θα παίξει και πάλι στον αγωνιστικό χώρο.\nΕκτίμηση: Ντέρμπι νεοφώτιστων με τις δυο ομάδες να έχουν από μια νίκη στα μεταξύ τους ματς πέρσι στη Τσάμπιονσιπ. Αν διαλέγαμε νικητή θα κοιτούσαμε προς την έδρα, ενώ ασφαλής δείχνει η επιλογή στο over 3.5 των καρτών.\nΠρογνωστικό: over 3.5 κάρτες (1.70 @sportingbet)\nΝιουκάστλ - Λέστερ (9/12, 19:30):\nΝιουκάστλ: Όπως και με τη Γιουνάιτεντ, έτσι και με τη Τσέλσι η Νιουκάστλ προηγήθηκε αλλά στο τέλος έχασε εύκολα με 3-1. Αυτή ήταν και η 5η ήττα σε 6 ματς για τη Νιουκάστλ, που έχει ταχύτητα και φοβερές αντεπιθέσεις, όμως η άμυνα της την προδίδει συνεχώς. Το μεγάλο νέο όμως είναι η επιστροφή του καλύτερου αμυντικού της ομάδας, του Λάσελες, που έλειψε από τα 4 τελευταία ματς λόγω προβλήματος στο δεξί πέλμα. Τα ίδια θετικά νέα ισχύουν και για τον επιθετικό Ατσού που θα δώσει ακόμη μεγαλύτερη ταχύτητα στην επίθεση της ομάδας. Μοναδικός αμφίβολος λοιπόν ο μπακ Ντάμετ που ήταν να παίξει με την under 23 και τελικά θα παρθεί την τελευταία στιγμή η απόφαση για τη συμμετοχή του.\nΛέστερ: Εξαιρετική για ακόμη ένα ματς η Λέστερ κατάφερε μετά τη Τότεναμ να νικήσει εντός και την Μπέρνλι. Ένα γκολ του Γκρέι στο πρώτο 10λεπτο ήταν αρκετό για τις Αλεπούδες ώστε να κάνουν διατήρηση του σκορ και να πάρουν μια δεύτερη κολλητή νίκη στην έδρα τους, τρέχοντας έτσι ένα εκπληκτικό σερί με μόλις μια ήττα στα 10 τελευταία παιχνίδια τους. Στην ευχάριστη θέση να μην αντιμετωπίζει προβλήματα είναι ο προπονητής της ομάδας Κλοντ Πυέλ, ο οποίος παίζει με την ίδια 11άδα, με μόνη εξαίρεση τη παρουσία του Γκρέι στο προηγούμενο ματς, όπου πήρε τη θέση του Οκαζάκι και τον δικαίωσε σκοράροντας.\nΕκτίμηση: Πολύ μεγάλο το κακό σερί της Νιουκάστλ και κάποτε πρέπει να πάρει ένα αποτέλεσμα. Δε μας πείθει ότι μπορεί να νικήσει την φοβερή τον τελευταίο καιρό Λέστερ, όμως ένα γκολ μπορεί να το βάλει και ίσως δούμε κάτι σε 1-1 στο τέλος.\nΠρογνωστικό: GG (1.75 @sportingbet)\nΣαουθάμπτον - Άρσεναλ (10/12, 14:00):\nΣαουθάμπτον: Συνέχισε τις μέτριες εμφανίσεις η Σαουθάμπτον φέρνοντας 1-1 μέσα στη Μπόρνμουθ με τον Όστιν να επιστρέφει και να σκοράρει. Εντός έδρας είχε προηγηθεί το εντυπωσιακό 4-1 επί της Έβερτον που ήταν και το μοναδικό ματς των Αγίων που ο κόσμος είδε την ομάδα του καλή επιθετικά. Η ομάδα του Πελεγκρίνο δυσκολεύεται πολύ στο δημιουργικό κομμάτι και αρκείτε σε χαμηλά σκορ για την ώρα, ενώ στο πρόσφατο ματς με τη Σίτι έχασε 2-1 κάνοντας μόνο 1 τελική προσπάθεια! Προβλήματα τραυματισμών δεν υπάρχουν εδώ και καιρό και ο μόνος που θα λείψει σήμερα είναι ο Σοάρες που χτύπησε στο προηγούμενο ματς και δεν προλαβαίνει να είναι έτοιμος.\nΆρσεναλ: Μετά την οδυνηρή ήττα με 1-3 από τη Γιουνάιτεντ, όπου η Άρσεναλ έκανε 33 τελικές και κατάφερε να βρει το στόχο μόλις μια φορά, ήρθε η 6άρα επί της Μπάτε στο Europa. Τα «δεύτερα» ξεμπούκωσαν βάζοντας 6 γκολ στους Λευκορώσους, ωστόσο τώρα θα επιστρέψουν ξανά όλοι οι βασικοί στην 11άδα. Απόλυτα ικανοποιημένος ήταν ο Βενγκέρ από τις ευκαιρίες με τη Γιουνάιτεντ και όπως είπε ως δικαιολογία, η κούραση από το ματς με τη Χάντερσφιλντ την Τετάρτη επηρέασε την ομάδα του στο πρώτο 10λεπτο που έφαγε τα 2 γκολ. Ένα και μεγάλο πρόβλημα αντιμετωπίζει ο Αλσατός, που ακούει στο όνομα Μουστάφι, αφού ο Γερμανός αμυντικός τραυματίστηκε με τη Γιουνάιτεντ και είναι άγνωστο μέχρι την τελευταία στιγμή αν είναι σε θέση να αγωνιστεί.\nΕκτίμηση: Πολύ δύσκολο ματς, που θα εξαρτηθεί ξεκάθαρα από τη μέρα που θα βρεθεί η ομάδα της Άρσεναλ. Πιθανό να μη μπουν πολλά γκολ, καλό το under αξίζει ίσως το διπλό στο live όμως pre-game αξίζει η ψηλή απόδοση στο under των καρτών, αφού μιλάμε για δυο ομάδες που παίρνουν 1 με το ζόρι και παίζουν κάτω τη μπάλα.\nΠρογνωστικό: under 3.5 κάρτες (1.93 @stoiximan)\nΛίβερπουλ - Έβερτον (10/12, 16:15):\nΛίβερπουλ: Σαρωτική η Λίβερπουλ μεσοβδόμαδα, διέλυσε με 7-0 τη Σπαρτάκ και πέρασε ως πρώτη από τον όμιλο της. Στο πρωτάθλημα προέρχεται επίσης από τεράστια νίκη με 1-5 μέσα στη Μπράιτον και όπως φαίνεται η ομάδα του Κλοπ πυροβολάει κατά ριπάς. Το μοναδικό πρόβλημα για τον Γερμανό τεχνικό είναι ο τραυματισμός του Μορένο που θα μείνει εκτός για 1-2 μήνες. Το κενό στο αριστερό άκρο θα καλύψει πλέον ο Μίλνερ, ενώ στο κέντρο θα επιστρέψει ο Χέντερσον. Σκέψεις για αναβολή υπήρχαν χθες, λόγω της έντονης κακοκαιρίας, αφού χιονίζει από το πρωί και υπάρχει παγετός με θερμοκρασίες υπό του μηδενός.\nΈβερτον: Υπάρχει ξανά ζωή στην Έβερτον που από κει που έχανε από όλους ξαφνικά ξύπνησε και συμπλήρωσε 3 σερί νίκες. 4-0 τη Γουέστ Χαμ και 2-0 τη Χάντερσφιλντ στο πρωτάθλημα και 0-3 τη Λεμεσό μεσοβδόμαδα, συνθέτουν το παζλ της ανάκαμψης των Ζαχαρωτών με τον Αλαρντάις στον πάγκο τους. Τεράστιες οι επιστροφές των Τζακιέλκα και Κιν στα σέντερ μπακ, ωστόσο κανείς δεν είναι στο 100%, πολύ πιθανό να δούμε ξανά τους Χολγκέιτ και Γουίλιαμς που κράτησαν το μηδέν σε 2 σερί ματς. Έτοιμοι κι οι ΜακΚάρθι-Μπολασιέ από το επόμενο ματς, αφού αγωνίστηκαν χθες με την U23.\nΕκτίμηση: Με τον παγετό που επικρατεί και τις δύσκολες καιρικές συνθήκες είναι δύσκολο να κάνουμε προβλέψεις. Ξεκάθαρα το προβάδισμα έχει η ομάδα του Κλοπ, όμως και η Έβερτον πατάει ξανά γερά στα πόδια της. Σκέψεις υπάρχουν μόνο για κόντρα στο 1.30 του άσου, όμως κι αυτό αξίζει μόνο με κάποιο χάντικαπ. Ωραία fun bet υπάρχουν επίσης στο να γίνει πέναλτι, ή να πάρει κάρτα ο Γουέιν Ρούνεϊ που επιστρέφει στο πρώτο του ντέρμπι με τη φανέλα της Έβερτον.\nΠρογνωστικό: Έβερτον +2 χάντικαπ (2.00 @stoiximan), πέναλτι (3.60 @stoiximan), κάρτα Ρούνεϊ (3.50 @stoiximan)\nΜάντσεστερ Γιουνάιτετν – Μάντσεστερ Σίτι (10/12, 18:30):\nΜάντσεστερ Γιουνάιτεντ: Σε μια μέτρια εμφάνιση όπου ξεκάθαρα είχε το μυαλό της στην Σίτι, η Γιουνάιτεντ κέρδισε με ανατροπή την ΤΣΣΚΑ και πέρασε ως πρώτη στον όμιλο της. Ο παγετός και το χιόνι απειλεί κι εδώ το ματς, όμως λογικά θα γίνει χωρίς πρόβλημα αφού το γήπεδο είναι σε καλή κατάσταση. Το μεγάλο θέμα του ντέρμπι είναι φυσικά η απουσία του Πολ Πογκμπά που θα εκτίσει ποινή 3 αγώνων ξεκινώντας από σήμερα. Τα θετικά για τον Μουρίνιο είναι πως ο Τζόουνς, με τους Ζλάταν, Ρόχο και Μάτιτς είναι έτοιμοι για το ματς, ενώ ο Μπεϊγί από την άλλη ανακοινώθηκε πως θα μείνει εκτός για 1 μήνα ακόμη. Τελευταία στιγμή θα κριθεί και η συμμετοχή του Φελαϊνί που δεν είναι 100% έτοιμος και περιμένει να δει τι σκέφτεται ο Μουρίνιο γι αυτόν. Τα mind games πολλά πριν το ματς, με τον Μουρίνιο να λέει ψεύτη τον Πεπ για τον τραυματισμό του Σίλβα, να δηλώνει πως οι παίκτες της Σίτι πέφτουν εύκολα, καλώντας τον διαιτητή Όλιβερ να κάνει τη δουλειά του σωστά, ενώ αρνήθηκε πως η διαφορά ύψους θα παίξει ρόλο, μιας και όλοι αναφέρουν πόσο ψηλή είναι η 11άδα της Γιουνάιτεντ σε αντίθεση με αυτή της Σίτι.\nΜάντσεστερ Σίτι: Πρώτη ήττα της χρονιάς για τη Σίτι στο αδιάφορο ματς με τη Σαχτάρ, που η αλήθεια είναι πως οι Πολίτες παρουσιάστηκαν αδιάφοροι και χωρίς όρεξη. Ο Γκουαρντιόλα προσπάθησε να ρίξει τους τόνους λέγοντας πως ακόμη και με νίκη δε παίρνει πρωτάθλημα σήμερα, ενώ δήλωσε πως θα παίξει το ίδιο ποδόσφαιρο και δε θα αλλάξει πλάνο ή τακτική εξαιτίας του ντέρμπι. Φωτιά έβαλαν κι ο Ντε Μπρούινε με τον Τουρέ, αφού σε δηλώσεις τους είπαν πως θα έχουν το πάνω χέρι στο ντέρμπι, μιας και έχουν καλύτερη ομάδα από τη Γιουναίτεντ. Στα αγωνιστικά ο Νταβίντ Σίλβα θα προλάβει σίγουρα (δικαιώνοντας τον Μουρίνιο), ενώ αμφίβολο είναι αν θα παίξει τελικά ο Κομπανί. Σημαντική επιστροφή κι αυτή του Ντελφ που είχε ίωση και τώρα ίσως καλύψει το αριστερό άκρο της άμυνας.\nΕκτίμηση: Το μεγάλο ντέρμπι της χρονιάς έφτασε και δυστυχώς θα είναι χωρίς τον Πογκμπά. Η λογική λέει πως η Σίτι θα έχει την κατοχή και η Γιουνάιτεντ θα περιμένει υπομονετικά για μια αντεπίθεση ή ένα στημένο. Η Σίτι είναι κακή στα στημένα, οι παίκτες της Γιουνάιτεντ ψυλότεροι και καλύτεροι, ενώ πρόβλημα θα έχουν και οι αργοί αμυντικοί των Πολιτών αν φύγουν στην αντεπίθεση οι φωτοβολίδες της Γιουνάιτεντ. Αν λοιπόν η Γιουνάιτεντ αντέξει το σφυροκόπημα αμυντικά, μπορεί κάλλιστα να σκοράρει με ένα στημένο ή μια γρήγορη αντεπίθεση. Άξιο αναφοράς πως ο διαιτητής Όλιβερ σφυρίζει εύκολα και όλως παραδόξως έχει δώσει 6 πέναλτι στα 10 τελευταία ματς που σφύριξε σε αγώνα της Γιουνάιτεντ!\nΠρογνωστικό: 1 DNB (2.25 @stoiximan), 1 & Under 3.5 (4.20 @stoiximan), πέναλτι (3.70 @stoiximan), over 5.5 κάρτες (2.22 @stoiximan)


Θοδωρής Αθερίδης: «Τέτοιο ρεζιλίκι Δεν έχω δει Ξανά στη ζωή μου»\n«Αν το γύρισμα καθυστερούσε μισή ώρα – κάτι που συμβαίνει αρκετά συχνά – και βρίσκαμε κλειστή τη Μαραθώνος, θα κατεβαίναμε κι εμείς από το Μάτι οπότε δεν ξέρω από εκεί και πέρα ποια θα ήταν η τύχη μας.»\nΟ Θοδωρής Αθερίδης μιλά στο περιοδικό DownTown και στη Φανή Πλατσατούρα και αναφέρεται στη φονική πυρκαγιά στο Μάτι, λέγοντας πως μετά την αποποίηση των ευθυνών, η κυβέρνηση Τσίπρα θα λάβει την τιμωρία που της αναλογεί.\nΠροτού μιλήσουμε στο τηλέφωνο, μπήκα στον λογαριασμό σου στο Faecbook και είδα ότι είχες κάνει μια ανάρτηση που έλεγε πως ήσουν στον Μαραθώνα δυο ώρες πριν ξεκινήσει η φονική πυρκαγιά. Θέλεις να μιλήσουμε για αυτό; Θέλω να σου πω ότι φυσούσε τόσο δυνατός αέρας εκείνη τη μέρα που κατάλαβα ότι επρόκειτο να συμβεί κάτι άσχημο. Και όταν λέω κατάλαβα, δεν εννοώ ότι προέβλεψα ότι θα καούν ζωντανοί οι άνθρωποι – ούτε για αστείο αυτό -, αλλά πίστεψα ότι αυτή η φωτιά δεν θα σταματήσει με τίποτα. Ήμουν εκεί κοντά, γιατί κάναμε γύρισμα για την ταινία Αιγαίο SOS. Αν το γύρισμα καθυστερούσε μισή ώρα – κάτι που συμβαίνει αρκετά συχνά – και βρίσκαμε κλειστή τη Μαραθώνος, θα κατεβαίναμε κι εμείς από το Μάτι οπότε δεν ξέρω από εκεί και πέρα ποια θα ήταν η τύχη μας. Αν θα ήμασταν μέσα στους καμένους ή αν θα είχαμε τρέξει στη θάλασσα για να σωθούμε.\nΑυτοί που έπρεπε θεωρείς ότι ανέλαβαν την ευθύνη; Κρύφτηκαν όλοι. Τέτοιο ρεζιλίκι αποποίησης ευθυνών δεν έχω δει ξανά στη ζωή μου.\nΤο ελάχιστον που θα έπρεπε να κάνουν; Να παραιτηθεί το σύμπαν όλο. Αν ήμουν στη θέση του Τσίπρα θα έβγαινα και θα έλεγα: «Δικαιολογίες μπορεί να υπάρχουν πολλές, αλλά από αυτή την κυβέρνηση δεν θα ακούσετε καμία. Αυτή τη στιγμή αναλαμβάνω όλη την ευθύνη ως πρωθυπουργός μιας χώρας και προκηρύσσω εκλογές». Και να σου πω κάτι; αυτός θα ήταν ίσως ο μόνος τρόπος να μειώσει την πρώτη του. Θα έβλεπε ο κόσμος την τίμια στάση του, θα συσπειρωνόταν και θα στεκόταν στο πλευρό του. Νομίζω ότι σύντομα θα έχουν την τιμωρία της ύβρεως που τους αναλογεί.


You Pay Your Crisis: Εισηγμένες: Σχέδια άμυνας στο σενάριο της δραχμής\nΕισηγμένες: Σχέδια άμυνας στο σενάριο της δραχμής\nTo πρόσφατο εκλογικό αποτέλεσμα δεν άρεσε στις αγορές και αναμενόμενα ήταν τα σχόλια των διεθνών οίκων. Ενδεικτικά αναφέρουμε την Goldman Sachs που υποστηρίζει πως «το εκλογικό αποτέλεσμα ενδέχεται να απομακρύνει κι άλλο την Ελλάδα από την ευρωζώνη», ή τη Citigroup που λέει πως «αυξήθηκαν οι πιθανότητες εξόδου της Ελλάδας από την ευρωζώνη μέσα στους επόμενους 12-18 μήνες».\nΤο θετικό πάντως είναι πως οι τράπεζες δεν φαίνεται να δέχτηκαν χθες αξιοσημείωτες πιέσεις για αναλήψεις καταθέσεων και όλα λειτούργησαν ήρεμα.\nΜέσα σε αυτό το περιβάλλον, υπάρχουν εισηγμένες εταιρίες που -ήδη εδώ και καιρό- έχουν κάνει τους δικούς τους σχεδιασμούς σε ό,τι αφορά το ενδεχόμενο σενάριο επιστροφής της χώρας στη δραχμή.\nΣτόχος τους είναι είτε ο περιορισμός των παρενεργειών (εφόσον συμβεί το απευκταίο), είτε ακόμη και η εκμετάλλευση της συγκυρίας. Σε κάθε περίπτωση πάντως, οι κινήσεις αυτές των εταιριών έχουν αναμφίβολα δυσκολέψει τη θέση των ελληνικών μακροοικονομικών δεδομένων.\nΟι κλασικές κινήσεις\nΠαρά το γεγονός ότι κανείς όμιλος δεν αναφέρεται δημόσια στο συγκεκριμένο θέμα, παράγοντες της αγοράς απαντούν πως υπάρχουν πολλές εταιρίες που εδώ και μήνες άρχισαν να διαμορφώνουν τις αμυντικές τους στρατηγικές.\nΤο πρώτο βήμα που έχουν κάνει είναι να μεταφέρουν μέρος τουλάχιστον των καταθέσεών τους στο εξωτερικό. Παρότι με αυτόν τον τρόπο καρπώνονται αποδόσεις που συνήθως υπολείπονται του 1% (έναντι επιτοκίων 4%-6% στις εγχώριες καταθέσεις), τα ποσά αυτά θα χρησιμοποιηθούν σε περίπτωση εξόδου της χώρας από το ευρώ:\nΠρώτον, για την ομαλή χρηματοδότησή τους για ένα σημαντικό χρονικό διάστημα.\nΔεύτερον, για την επίτευξη κεφαλαιακών κερδών. Ιδίως αν τα κεφάλαια είναι κατατεθειμένα σε δολάρια, τότε ενδεχόμενη έξοδος της Ελλάδας από το ευρώ θα έπληττε τη συναλλαγματική ισοτιμία του ευρωπαϊκού νομίσματος σε σχέση με το αμερικανικό νόμισμα, αποφέροντας υπεραξίες σε όσους προτίμησαν το δεύτερο.\nΚαι τρίτον, για να αγοράσουν για ένα κομμάτι ψωμί άλλες ελληνικές εταιρίες, που στο μεταξύ θα έχουν βρεθεί σε πολύ δύσκολη θέση.\nΣε πολλές περιπτώσεις, χαρακτηριστικό στοιχείο είναι ότι οι ίδιες οι εταιρίες που έχουν «παρκάρει» εκατομμύρια καταθέσεων στο εξωτερικό έχουν δανειστεί πολύ μεγαλύτερα ποσά από ελληνικές τράπεζες σε ευρώ, χωρίς φυσικά να έχουν εκδηλώσει την πρόθεσή τους να μειώσουν το ύψος των υποχρεώσεών τους προς αυτές.\nΔεν λείπουν τα παραδείγματα επιχειρήσεων που αντί για καταθέσεις στο εξωτερικό επιλέγουν την αγορά ομολόγων είτε βορειοευρωπαϊκών χωρών, είτε υπερεθνικών οργανισμών, όπως της Ευρωπαϊκής Τράπεζας Επενδύσεων κ.ά.\nΈνας άλλος τρόπος προστασίας σε ενδεχόμενη μετάβαση στη δραχμή είναι η κατοχή υψηλών αποθεμάτων και τελικών προϊόντων που: α) οι τιμές τους σχετίζονται με την πορεία των commodities και του αμερικανικού δολαρίου, άρα πιθανότατα θα αυξηθούν στο σενάριο της δραχμής και β) μπορούν να πουληθούν στις αγορές του εξωτερικού αρκετά γρήγορα ώστε να αποφέρουν ρευστότητα. Τέτοια προϊόντα είναι τα πετρελαιοειδή, τα ακατέργαστα και τα επεξεργασμένα μέταλλα κ.ά.\nΈνας τρίτος τρόπος περιορισμού των παρενεργειών για μια εταιρία από το σενάριο της δραχμής είναι η όσο το δυνατόν χαμηλότερη έκθεση προς τους πελάτες της. Τόσο λοιπόν για λόγους περιορισμού του κινδύνου, όσο και εξαιτίας της πρόθεσης για αυξημένη ρευστότητα, οι προσεκτικές εταιρίες φροντίζουν να περιορίσουν τα χρήματά τους που κυκλοφορούν στην αγορά στο ελάχιστο. Και αυτό γιατί οποιαδήποτε αναστάτωση στην πραγματική οικονομία συνήθως αυξάνει τις επισφάλειες.\nΣε θεωρητική βάση, οι εξαγωγικές και οι τουριστικές εταιρίες θα ευνοούνταν σε περίπτωση επιστροφής της ελληνικής οικονομίας στη δραχμή, λόγω της υποτίμησης του εθνικού μας νομίσματος και άρα αυξημένης ανταγωνιστικότητας των προϊόντων τους.\nΤέλος, ιδιαίτερη σημασία έχει και η στάση των βασικών μετόχων. Πόσο δηλαδή αυτοί έχουν βγάλει στο εξωτερικό τις προσωπικές τους καταθέσεις, με αποτέλεσμα να έχουν την ευχέρεια: α) να στηρίξουν τις εταιρίες τους μέσα από αυξήσεις κεφαλαίου και β) να διαπραγματευτούν με τις τράπεζες ενδεχόμενα «κουρέματα» στα δάνεια των εταιριών τους.\nΠαράγοντες της αγοράς, πάντως, πιστεύουν ότι «στο τέλος της ημέρας» κανείς σχεδόν επιχειρηματίας δεν θα ωφεληθεί στην πράξη από πιθανή επιστροφή στη δραχμή. Και αυτό γιατί οι έμμεσες απώλειες θα είναι τόσο μεγάλες και τόσο απρόβλεπτες που θα καλύψουν τα όποια θεωρητικά, διαφαινόμενα οφέλη.\nΑναρτήθηκε από You Pay Your Crisis στις 2:15 μ.μ.\nΕτικέτες ΑΡΘΡΑ / Κοτζαμάνης Στ.\nΧρήζει εξαιρετικής ψυχαναλυτικής διερεύνησης το πώς στην Ελλάδα αγνοούμε τις αγορές.\nΌταν λέμε "αγορές" εννοούμε και τέτοιες συμπεριφορές των εισηγμένων επιχειρήσεων που προστατεύονται ή προεξοφλούν κάποια οικονομικά γεγονότα.\n10 Μαΐου 2012 - 3:24 μ.μ.\nΓερμανία: Και μια φωνή υποστήριξης της Ελλάδας\nGrexit Would Be 'Regrettable, But Not Fatal'\nΛεφτά(πάντα) υπάρχουν για τις τράπεζες\nRoubini: Προσδεθείτε για την ισπανική διάσωση\nΟΙ ΕΚΛΟΓΕΣ ΣΕ ΕΛΛΑΔΑ ΚΑΙ ΓΑΛΛΙΑ ΕΠΗΡΕΑΖΟΥΝ ΤΟ ΙΡΛΑ...\nEurope’s potential gains from a silent alliance be...\nΤΟ ΣΚΛΗΡΟ ΝΟΜΙΣΜΑ.ΟΙ ΣΥΝΕΠΕΙΕΣ


Προπαγάνδα και διαδίκτυο-Η λογική της μισής αλήθειας. | ΕΛΕΥΘΕΡΟΣ ΕΞΕΡΕΥΝΗΤΗΣ\nΠροπαγάνδα και διαδίκτυο-Η λογική της μισής αλήθειας.\n‘Η, πώς να πετάξεις το μωρό μαζί με το βρώμικο νερό της μπανιέρας.\nΠώς θα αισθανόταν κάποιος αν του έδιναν ένα κόσμημα μέσα σε χρησιμοποιημένο χαρτί τουαλέτας; Θα το πέταγε μακρυά το γρηγορότερο πριν καν προλάβει να δει τι έχει μέσα.\nΗ ροή των πληροφοριών στο διαδίκτυο είναι συνεχής και τεράστια. Κάποιες πληροφορίες είναι σίγουρα μη επιθυμητές σε κάποιους κύκλους ,δεν μπορούν όμως να εμποδίσουν την διαρροή τους,ούτε να κλείσουν το ίντερνετ. Ενδεχόμενη διάψευση ,έντονη αντίδραση ή καταδίκη θα είχε σίγουρα το αντίθετο αποτέλεσμα και η είδηση θα γινόταν αμέσως πιστευτή και γνωστή σε όλο τον διαδικτυακό πλανήτη.\nΣε αυτή την περίπτωση υπάρχει μια άλλη μέθοδος καλύτερη. Προσθέτουμε πληροφορίες κατά εκατοντάδες . Από τις κάπως λογικές ή αληθινές μεν αλλά ανώδυνες ως τις πιο τρελές και κίβδηλες έτσι ώστε να μην μπορεί κανείς να βγάλει άκρη,όσο διαβασμένος και ψαγμένος κι αν είναι. Ιστοσελίδες επί ιστοσελίδων που αποκαλύπτουν τα πιο απίθανα πράγματα. Κάποιες,στο εξωτερικό κυρίως, φαίνονται να απασχολούν άτομα σε καθημερινή βάση και ν’ανεβάζουν δεκάδες αναρτήσεις την ημέρα ,πράγμα αδύνατον για τον μέσο ερασιτέχνη μπλόγκερ.Μερικές αναρτήσεις είναι καθαρά και ηθελημένα γεμάτες από χοντράδες,εμφανώς πειραγμένα βίντεο ή φωτογραφίες.Μια «φωτοσοπιά», ας πούμε,εύκολο να διαπιστωθεί. Ποσοτικά τεράστιο υλικό που δεν μπορεί ο μέσος άνθρωπος να διασταυρώσει και να ελέγξει με αποτέλεσμα να τα παρατάει ανήμπορος ή να τ’απορρίπτει εύκολα. Αλήθειες ανακατεμένες με τα πιο τερατώδη ψέματα. Αυτή η τακτική λέγεται «καπνός και καθρέφτες». Σ’ένα δρόμο γεμάτο καπνούς και καθρέφτες δεν μπορεί να προχωρήσει κανείς. Δίπλα σε ένα σωστό ιστολόγιο εμφανίζονται άλλα «ιμιτασιόν». Κάποια στιγμη αυτά τα υπηρεσιακά καπνο-ιστολόγια γίνονται αρκετά γνωστά. Στον χαοτικό και συγκρουσιακό κόσμο που ζούμε συμβαίνει συχνά μια ανεπιθύμητη πληροφορία να κινδυνεύει να γίνει υπέρ το δέον γνωστή παρά τις επιθυμίες κάποιων. Τότε απλά την δημοσιεύουν σε κάποιο από τα ιστολόγια αυτά. Eίναι αρκετό για να «καεί». Το ίδιο ισχύει και για άρθρα ,βιβλία και ιδέες επαγγελματιών «αποδομητών».\nΑληθεια,πώς να τα βγάλει κανείς πέρα όταν η πραγματικότητα όχι μόνο ξεπερνά την πιο τολμηρή φαντασία αλλά έρχεται σε αντίθεση με όλα όσα μας έχουν διδάξει; Μια σίγουρη μέθοδος είναι η προσοχή και η μελέτη. Do your homework που λενε και οι φίλοι μας. Ολα εκεί έξω είναι ,αρκεί να μπορείς να τ’ αναγνωρίσεις γι’ αυτό μας φοράνε παρωπίδες σαν τα άλογα από την στιγμή που γεννιόμαστε. Αν σε ενδιαφέρει λοιπόν ένα θέμα υπάρχουν κάποιες συνταγές : 1) Ψάξτο ,βρες τι πληροφορίες υπάρχουν γι αυτό.Δεν χρειάζονται ώρες στις βιβλιοθήκες , λίγο προσεκτικό γκουκλάρισμα αρκεί τις πιο πολλές φορές 2)Μην καταπίνεις τίποτα αμάσητο , συνήθισε να αμφισβητείς και να ελέγχεις τα πάντα για την αξιοπιστία τους 3) Εδώ πάμε στα «μαγικά». Αν πράγματι επιθυμείς την γνώση ,θα έρθει αυτή να σε βρει ,είναι θέμα χρόνου. ‘Οχι,το σύμπαν δεν συνωμοτεί για να σε βοηθήσει,έχει πολύ καλύτερα πράγματα να κάνει, απλά εσύ μαγνητίζεις γνώσεις και καταστάσεις ανάλογα με τον τρόπο που σκέπτεσαι αλλά κυρίως τον τρόπο που αισθάνεσαι και «είσαι». Αυτό είναι ένα άλλο θέμα που δεν μπορεί να αναπτυχθεί σε αυτό το άρθρο. Πρέπει ωστόσο να γνωρίζεις ότι η διαδικασία αυτή προϋποθέτει ένα στάδιο νοητικής και ψυχικής ηρεμίας. Και την επίγνωση ότι είσαι ενεργειακό ον και όχι ένα κρέας που προορίζεται να σαπίσει. Η βασική λοιπόν γνώση είναι το «Γνώθι σαυτόν». Δεν είναι τυχαίο ότι εκεί γινόταν ανέκαθεν και εξακολουθεί να γίνεται η μεγαλύτερη και σφοδρότερη προπαγανδιστική επίθεση στον ‘Ανθρωπο.\nΠαρά την όποια προσπάθεια μπορεί ωστόσο να τα βρίσκεις δύσκολα ,όπως κι εγώ φυσικά. Είμαστε μια μαϊμού που εξελίχτηκε; οι δούλοι του Θεού ; τα ρομπότ των ανουνάκι ; Υπάρχουν εξωγήινοι,εσωγήινοι ή είναι δαίμονες ; Τι είναι οι ερπετοειδείς και οι γκρίζοι ; Ποιά είναι η πραγματική ιστορία του πλανήτη ; Υπάρχει χρέος ή με δουλεύουν; είναι καλό το ευρώ ή όχι ;Και πολλά άλλα.\n‘Εχω μια μέθοδο που λέγεται κουτί με ιδεολογικά εργαλεία. ΄Οπως ένας τεχνίτης έχει το κουτί με τα εργαλεία του έτσι κι εγώ πρώτα προσπαθώ να διαλέξω τα καλύτερα δυνατά διανοητικά εργαλεία και μετά τα έχω διαθέσιμα για να δω ποιά πόρτα μου ξεκλειδώνουν ή ποιό πρόβλημα μου λύνουν. Ζούμε σε εποχή αποκάλυψης,οι πληροφορίες και οι αποκαλύψεις πρωτόγνωρων καταστάσεων έρχονται και θα έρχονται βροχή. Η βροχή είναι ζωτική όταν την χρησιμοποιείς σωστά και όχι όταν απλά γίνεσαι μούσκεμα και παθαίνεις πνευμονία. Ποτέ η ανθρωπότητα τουλάχιστον στην γνωστή ιστορία των τελευταίων χιλιάδων χρόνων και ειδικά μετά την καταστροφή των ανεκτίμητων βιβλιοθηκών του αρχαίου κόσμου, δεν είχε βρεθεί μπροστά σε τέτοιο διαθέσιμο σε πολλούς και ανατρεπτικό όγκο πληροφοριών. Μην ξεχνάμε,τέλος, αυτό που είχε πει ο Πλούταρχος. Η ίδια η Γη είναι ένας Ναός Μύησης,η γνώση είναι συνεπώς εδώ και διαθέσιμη σε αυτούς που την επιθυμούν. Αλλά και σε αυτούς που θα έκαναν ό,τι μπορούν για να σταματήσουν την διάδοσή της.\nΦεβρουαρίου 18, 2014 στο 22:10\nΠολύ καλό και σωστό το άρθρο\nΜαρτίου 3, 2014 στο 09:42\nΠολύ ενδιαφέρουσα η προσέγγιση του άρθρου. Το διαδίκτυο κατά τη γνώμη μου είναι μια από τις μεγαλύτερες ανακαλύψεις στην ανθρώπινη ιστορία. Επιτρέπει την πρόσβαση στη γνώση στους περισσότερους ανθρώπους. Θα συμφωνήσω ότι πρέπει να είμαστε προσεκτικοί με τις πληροφορίες που αντλούμε από αυτό, αλλά αυτό δεν ισχύει και με ότι διαβάζουμε στα βιβλία ή στα περιοδικά; Η Google βελτιώνει συνεχώς τον αλγόριθμο της με αποτέλεσμα να παρέχει στα οργανικά αποτελέσματα της πολύ πιο σχετικές ιστοσελίδες με τις αναζητήσεις των χρηστών της από ότι στο παρελθόν. Επίσης δίνει μεγάλη βαρύτητα στην αξιοπιστία μιας ιστοσελίδας για να την εμφανίσει ψηλά στα αποτελέσματα της. Δεν είναι τυχαίο ότι η wikipedia εμφανίζεται σχεδόν πάντα στην πρώτη θέση. Το αποτέλεσμα είναι ότι η άντληση πληροφοριών από το internet γίνεται πιο ασφαλής.\n« H Πέγκυ\nΟ Πύργος της Βαβέλ και το σύγχρονο αδιέξοδο. »


Ξενοδοχεία στη συνοικία Kocatepe Mahallesi\nKocatepe Mahallesi Ξενοδοχεία - Κωνσταντινούπολη\nΜάθετε περισσότερα για τη συνοικία Kocatepe Mahallesi\nKocatepe Mahallesi: Πώς είναι αυτό το μέρος;\nΨάχνετε την καλύτερη περιοχή για εξερεύνηση; Ίσως να σας αρέσει αυτή η περιοχή: Kocatepe Mahallesi. Στην ευρύτερη περιοχή, μπορείτε να επισκεφθείτε κορυφαία μέρη, όπως: Εμπορικό Κέντρο Mall of Istanbul και Πύργος Γαλατά. Στα δημοφιλή αξιοθέατα που βρίσκονται στην ευρύτερη περιοχή συμπεριλαμβάνονται τα εξής: Παζάρι μπαχαρικών και Γέφυρα Γαλατά.\nKocatepe Mahallesi: Ποια είναι τα καλύτερα μέρη για τη διαμονή σας εδώ;\nΔιαθέτουμε 4487 καταλύματα στην περιοχή. Οι κορυφαίες επιλογές καταλυμάτων στην περιοχή (Kocatepe Mahallesi):\n• Δωρεάν WiFi • Γυμναστήριο που είναι ανοιχτό όλο το 24ωρο • Ρεσεψιόν όλο το 24ωρο • Σνακ μπαρ • Άνετα κρεβάτια\nKocatepe Mahallesi: Τρόποι μετάβασης σε αυτό το μέρος\nKocatepe Mahallesi: Η περιοχή απέχει 7,4 χλμ. από την καρδιά της πόλης (Κωνσταντινούπολη).\n• Κωνσταντινούπολη (IST), απέχει 26 χλμ. από την περιοχή (Kocatepe Mahallesi)\n• Διεθνής Αερολιμένας Sabiha Gokcen (SAW), απέχει 39 χλμ. από την περιοχή (Kocatepe Mahallesi)\nKocatepe Mahallesi: Τι να δείτε και να κάνετε στην περιοχή\nKocatepe Mahallesi: Τι μπορείτε να δείτε στη γύρω περιοχή\n• Πύργος Γαλατά (απέχει 7,5 χλμ.)\n• Γέφυρα Γαλατά (απέχει 7,8 χλμ.)\n• Πλατεία Ταξίμ (απέχει 8 χλμ.)\n• Τζαμί Eyup Sultan (απέχει 3,5 χλμ.)\n• Εκκλησία της Χώρας (απέχει 4,7 χλμ.)\nKocatepe Mahallesi: Τι μπορείτε να κάνετε στη γύρω περιοχή\n• Εμπορικό Κέντρο Mall of Istanbul (απέχει 7,2 χλμ.)\n• Παζάρι μπαχαρικών (απέχει 7,7 χλμ.)\n• Μεγάλο Παζάρι (απέχει 7,9 χλμ.)\n• Εμπορικό Συγκρότημα Forum Istanbul (απέχει 0,9 χλμ.)\n• Εμπορικό Κέντρο Venezia Mega Outlet (απέχει 3,3 χλμ.)


Τάνκοβιτς : «Ήμασταν συγκεντρωμένοι μέχρι το τέλος» | in.gr\nΤάνκοβιτς : «Ήμασταν συγκεντρωμένοι μέχρι το τέλος»\nΓια τη συγκέντρωση που έδειξε η ΑΕΚ κόντρα στον ΟΦΗ μίλησε ο Μουαμέρ Τάνκοβιτς.\nΣτη συγκέντρωση που έδειξε η ΑΕΚ στη σημερινή νίκη απέναντι στον ΟΦΗ στάθηκε ο Μουαμέρ Τάνκοβιτς. Ο Σουηδός εξτρέμ της Ένωσης χαρακτήρισε πολύ σημαντική τη νίκη, ενώ ανέφερε πως είναι πολύ σημαντικό το γκολ για έναν επιθετικό.\nΓια τον ερχομό του από τον πάγκο και το γκολ;\n«Το σημερινό παιχνίδι ήταν πολύ σημαντικό, λόγω της απώλειας βαθμών που είχαμε με τα Γιάννενα. Είμαι χαρούμενος που σκόραρα. Ήταν ένα συν στη δουλειά μου».\nΓια την αγκαλιά στον Ολιβέιρα μετά το γκολ και την ασίστ που του είχε κάνει στο ματς με τον Απόλλωνα;\n«Κάπως έτσι. Το είχαμε συζητήσει. Του είχα πει πως εγώ του είχα δώσει μία ασίστ και πρέπει να μου δώσει κι αυτός… Ήταν μία καλή πάσα».\nΓια την εικόνα της ΑΕΚ που έφερε τη νίκη;\n«Είχαμε συγκέντρωση και παλεύαμε ο ένας για τον άλλον έως το τελευταίο λεπτό. Δεν ήταν εύκολο. Είναι καλή ομάδα ο ΟΦΗ. Είχαμε συγκέντρωση ως το τέλος του αγώνα».\nΓια το δεύτερο γκολ του με την ΑΕΚ και πόσο σημαντικό είναι για την αυτοπεποίθησή του;\n«Πολύ σημαντικό, ως επιθετικός να σκοράρεις, να δίνεις ασίστ. Είναι κάποιες ημέρες που τα πράγματα πηγαίνουν πολύ καλά, αλλά δεν σκοράρεις ή δίνεις ασίστ. Είναι πολύ σημαντικό και να σκοράρεις και να φτιάχνεις γκολ».\nΓια τη συνέχεια της ΑΕΚ στο πρωτάθλημα;\n«Είμαστε στα μέσα της σεζόν. Υπάρχει δρόμος. Θα μπορούσα να απαντήσω στο τέλος της σεζόν».\nΑν τα ντέρμπι θα κρίνουν τα πάντα για την ΑΕΚ;\n«Κάθε παιχνίδι από εδώ και πέρα είναι πολύ σημαντικό. Είναι οι τρεις βαθμοί και σήμερα. Οι ίδιοι βαθμοί είναι και στα ντέρμπι. Κάθε ματς είναι σημαντικό».\nΑν τον πείσμωσε ότι έγινε αλλαγή στο ημίχρονο με τον ΠΑΣ;\n«Και ναι και όχι… Δεν ήταν μόνο να δείξω μία αντίδραση. Κατά την άποψή μου με τα Γιάννενα η απόδοσή μου ήταν καλύτερη, σε σχέση με σήμερα. Όταν σκοράρεις γίνεσαι πιο… ορατός».\n19/05/2022 | 23:51\nΜπάσκετ Πλάις: «Μπορεί να είναι περήφανος και ο Ολυμπιακός» 1 λεπτό πριν\nΆλλα Αθλήματα Τσιτσιπάς: «Αυτά είναι τα φαβορί για το Roland Garros» 1 λεπτό πριν\nFizz Γνωστός ηθοποιός καταγγέλλει: «Ο Φιλιππίδης μου είχε πετάξει ένα βάζο και μια λάμπα που κόντεψε να με σκοτώσει» 2 λεπτά πριν\nΆλλα Αθλήματα Ρολάν Γκαρός: Mε Μουζέτι o Τσιτσιπάς, με Μπουρέλ η Σάκκαρη 5 λεπτά πριν\nΚόσμος Πώς ο Πούτιν κατάφερε να γιγαντώσει το ΝΑΤΟ - Σοκαριστική η σύγκριση του '90 με σήμερα 10 λεπτά πριν\nΠοδόσφαιρο Ντεσάν: «Οι παίκτες είναι ελεύθεροι να εκφραστούν για τους μετανάστες-εργάτες στο Κατάρ» 10 λεπτά πριν\nΚοινοποίηση: Τάνκοβιτς : «Ήμασταν συγκεντρωμένοι μέχρι το τέλος»


Από εκείνον που σου έχει γράψει η μοίρα, δεν θα γλυτώσεις ποτέ.. - LoveLetters\nHome Ερωτας Από εκείνον που σου έχει γράψει η μοίρα, δεν θα γλυτώσεις ποτέ..\nNow reading: Από εκείνον που σου έχει γράψει η μοίρα, δεν θα γλυτώσεις ποτέ..\nΠως λέγεται αυτό είπαμε;\nΆντε και τον είδες. Άντε και σε είδε. Άντε και βρεθήκατε!\nΠως πάμε; Που πάμε; Τι γίνεται από εδώ και πέρα;\nΠολλές ερωτήσεις σκοτίζουν το κεφαλάκι σου αγάπη μου. Πολλές ξαφνικές ερωτήσεις που μέχρι τώρα δεν τις είχες σκεφτεί καν.\nΜήπως θα πρέπει λίγο έως πολύ να χαλαρώσεις και να το ευχαριστηθείς; Επιτέλους ήρθε και είναι ωραία. Μα τι λέω; Είναι τέλεια. Πετάς στα σύννεφα. Πάνω σε αυτά τα κατάλευκα συννεφάκια που μοιάζουν με βαμβάκι και είναι μαλάκα και παραδεισένια. Οι πεταλουδίτσες κελαηδάνε, τα πουλάκια τα χρωματιστά κάθονται πάνω στους ανθούς των λουλουδιών και παίρνουν το μέλι τους. Χμ! Κάτι έχεις μπερδέψει! Αλλά τι σημασία έχει τι κάνει το κάθε τι;\nΣημασία έχει πως είσαι ευτυχισμένος. Είχες χρόνια να νιώσεις ευτυχισμένος.\nΝα περπατάς στο δρόμο, μα τι λέω, να πετάς στο δρόμο και να χαμογελάς ακόμα και στα πλακάκια του πεζοδρομίου. Ναι φίλε μου, ακόμα και σε αυτά. Ζήσε το λοιπόν μέχρι τελευταίας και σταμάτα να αναρωτιέσαι για χαζά πραγματάκια που είναι έτοιμα να στο χαλάσουν.\nΜα λες. Δεν μπορεί να έγιναν έτσι τόσο ξαφνικά όλα. Εσύ τα είχες αλλιώς φτιαγμένα. Τι λες; Θα σου πω εγώ. Μπορεί και παρά μπορεί αγάπη μου. Αμέ!\nΉταν να βρεθείτε και έγινε. Ήταν να το φέρει η μοίρα που λένε, και το έφερε.\nΠέρασαν χρόνια για να το περιμένεις και το αξίζεις. Είδες τελικά που δεν τα καθορίζουμε εμείς αυτά; Όσο και να θέλεις εκείνο θα σκάσει μύτη μόνο του όταν θελήσει. Δεν θα σε ρωτήσει. Όχι, όχι!\nΒρεθήκατε λοιπόν και ήταν σαν να γνωριζόσασταν χρόνια. Τα βλέμματα σας μπλέχτηκαν. Μεγάλο πράγμα τα βλέμματα φίλε μου. Τα κορμιά σας μαγνητίστηκαν το ένα πάνω στο άλλο. Δεν ξεκολλούσαν όλο το βράδυ. Ξαφνικά από εκεί που ήσουν κουρασμένη και εκείνος κατάκοπος, μείνατε όλο το βράδυ μαζί στο ίδιο σημείο μέχρι που σας ζήτησαν να σηκώσετε τα πόδια σας για να σκουπίσουν. Μα πότε έκλεισε η μουσική; Ποτέ έφυγαν όλοι; Πότε ξημέρωσε; Και το βασικότερο, πότε ήρθε ο κουλουράς με τα μοσχομυριστά του Θεσσαλονικά κουλουράκια; Πότε;\nΠόσο τέλεια είναι όλα αυτά;. Πόσο θα ήθελες να μην τελείωνε αυτό το βράδυ; Πόσο ευτυχισμένος είσαι; Είσαι ναι! Παραδέξου το.\nΆκου τώρα να δεις πως έχουν τα πράγματα.\nΧαλάρωσε και απόλαυσέ το. Δεν έχεις λόγο να βάζεις στο μυαλό σου ιστορίες για αγρίους. Και οι δυο το θέλετε και το δείξατε. Άρα πάμε και το βλέπουμε στην πορεία.\nΓια αρχή γνωριστείτε όπως πρέπει. Μυαλό, απόψεις για τη ζωή και όλα τα σχετικά.\nΑν καταφέρετε βέβαια να γνωριστείτε πριν πέσετε ο ένας στην αγκαλιά του άλλου και δεν μπορούν να σας ξεκολλήσουν. Ωπα παιδία. Δεν ξεκολλάτε τώρα πια. Τέλος!\nΠροσπαθήστε να πείτε τα βασικά. Δουλειά, ωράρια και ώρες κοινές που θα μπορούσατε να βρεθείτε. Έτσι για αρχή γιατί δεν βλέπω να κάνουμε κάτι άλλο εκτός από… όλοι μας ξέρουμε.\nΑυτά είναι, θα πω εγώ.\nΠοιος βιάζεται για όλα τα άλλα; Καιρός υπάρχει και μπόλικος μάλιστα.\nΕυχαριστήσου όλο αυτό που είχες χρόνια να νιώσεις. Παραδώσου στην αγκαλιά του και προπάντων σταμάτα να σκέφτεσαι. Ότι και να σκεφτείς ή ότι και να μην σκεφτείς η μοίρα έφτιαξε την ημέρα που θα συναντιόσασταν. Ζήσε λοιπόν σαν να μην υπάρχει αύριο. Την κάθε στιγμή, το κάθε λεπτό και το κάθε δευτερόλεπτο. Ότι είναι να έρθει θα έρθει και ότι είναι να γίνει θα γίνει.\nΑυτό που πρέπει να κάνεις είναι να είσαι ο εαυτός σου και να δείχνεις αυτά που αισθάνεσαι. Δεν είσαι ούτε μωρό ούτε άβουλο πλάσμα. Είχες πάντα μια ζωή φτιαγμένη όπως εσύ ήθελες άρα αυτό και μόνο αυτό έχεις να δείξεις.\nΜπαίνει λοιπόν ο ένας μέσα στη ζωή του άλλου και απλά προχωράτε. Δεν μπαίνεις για να την αλλάξεις με την άσχημη έννοια, μπαίνεις για να τη φτιάξεις. Να την κάνεις πιο φωτεινή, πιο ενδιαφέρουσα, πιο χρωματιστή!\nΕίχε ζωή και πριν από εσένα και είχες ζωή και πριν από εκείνον. Φτιάξτε την κοινή σας και προχωρήστε πάνω στα συννεφάκια.\nΤι και αν δεν το είχες καθόλου στο μυαλό σου; Δεν χρειάζεται τίποτα άλλο. Αγάπη και κατανόηση!\nΠάμε λοιπόν και ο κόσμος σας ας γεμίσει πεταλούδες!


Τουρκία: Νέο κύμα συλλήψεων στα Κατεχόμενα | Η ΚΑΘΗΜΕΡΙΝΗ\n5 Οκτωβρίου, 2017 05.10.2017 • 14:25\nΣύμφωνα με πληροφορίες από το Πρακτορείο Anadolu, οι τουρκικές διωκτικές αρχές ξεκίνησαν επιχείρηση που έχει ως στόχο τον εντοπισμό των μελών του κινήματος Γκιουλέν στους κόλπους των τουρκικών ενόπλων δυνάμεων.\nΤη νέα επιχείρηση διεξάγει η αστυνομία της Τραπεζούντας. Στα πλαίσια των ερευνών έχουν συλληφθεί αξιωματικοί του τουρκικού στρατού στην Τραπεζούντα, στην Άγκυρα, στο Μπάτμαν, στο Μπαλίκεσιρ, στο Άγρι, στο Καρς, στην Μερσίνη, στο Μους και στο Μάρας. Εφοδοι πραγματοποιήθηκαν και στην άλλη πλευρά της Πράσινης Γραμμής.\nΜέχρι στιγμής, κρατούνται συνολικά 17 αξιωματικοί του στρατού. Επίσης, οι αρχές συνέλαβαν δυο πρώην μαθητές στρατιωτικών σχολείων. Οι αρχές υποψιάζονται ότι οι συγκεκριμένοι έλαβαν μέρος στο αποτυχημένο πραξικόπημα και διατηρούν σχέσεις με το κίνημα Γκιουλέν.\nΗ εξέλιξη αυτή έρχεται στα πλαίσια του κύματος συλλήψεων που ξεκίνησε στην Τουρκία για τον εντοπισμό των μελών του κινήματος Γκιουλέν. Ως αποτέλεσμα των παραπάνω ερευνών, πριν από λίγες ημέρες, ένας αξιωματικός του πολεμικού ναυτικού της Τουρκίας αναζήτησε καταφύγιο στην Κυπριακή Δημοκρατία μαζί με τη σύζυγο του.


Τα Ψηφίσματα της Γ.Σ της ΕΛΜΕ-ΚΙ - KefaloniaToday.com\nΕΙΣΤΕ ΕΔΩ: Home / Κοινωνικα / Τα Ψηφισματα της Γ.Σ της ΕΛΜΕ-ΚΙ\nΤα Ψηφίσματα της Γ.Σ της ΕΛΜΕ-ΚΙ\n11 Οκτωβρίου, 2012 9:45 πμ\nΗ ΓΣ της ΕΛΜΕ-ΚΙ απαιτεί την κατάργηση των μνημονίων, της δανειακής σύμβασης και των εφαρμοστικών νόμων. Να μπει τέλος στις οδυνηρές θυσίες για το λαό. Η ΓΣ της ΕΛΜΕ-ΚΙ καλεί σε υπερψήφιση στη Βουλή κάθε πρότασης που κινείται σε αυτή την κατεύθυνση.\nΜπλοκάρουμε με όρους συλλογικών αποφάσεων και όρους κινήματος την οποιαδήποτε απόπειρα εφαρμογής της αξιολόγησης και την ακυρώνουμε στην πράξη με αποφάσεις ΔΣ, Γενικών Συνελεύσεων και Επιτροπών Αγώνα.\nΔε συμμετέχουμε σε οποιαδήποτε διαδικασία που σχετίζεται με την εφαρμογή της αξιολόγησης (π.χ. ερωτηματολόγια κ.ά.).\nΗ ΓΣ της ΕΛΜΕ-ΚΙ καταδικάζει την ιμπεριαλιστική επέμβαση των ΗΠΑ, του ΝΑΤΟ και της ΕΕ στις εσωτερικές υποθέσεις των λαών. Η λύση στα προβλήματα κάθε χώρας είναι υπόθεση του λαού της. Οι ιμπεριαλιστές ετοιμάζουν πολέμους για τις πλουτοπαραγωγικές πηγές, με πρόσχημα την υπεράσπιση των ανθρωπίνων δικαιωμάτων. Να δώσουμε όλες μας τις δυνάμεις για την αποτροπή ενός νέου ιμπεριαλιστικού πολέμου.\nΑλληλεγγύη σε συνάδελφο\nΗ ΓΣ της ΕΛΜΕ-ΚΙ καταδικάζει την τραμπούκικη επίθεση σε βάρος του συνάδελφου – πρώην δημοτικού συμβούλου Σταύρου Τζιορτζιώτη και τον τραυματισμό του από δημοτικό σύμβουλο της Δημοτικής Αρχής Βύρωνα (Ν.Δ.), επειδή αντέδρασε στην επιβολή προστίμων για αφίσες και πανό. Οι ενέργειες αυτές δείχνουν ότι η αντιλαϊκή πολιτική πάει χέρι – χέρι με την περιστολή των δημοκρατικών δικαιωμάτων και ελευθεριών (όπως είναι ελευθερία διακίνησης ιδεών) και την ένταση του αυταρχισμού. Η ΓΣ της ΕΛΜΕ-ΚΙ εκφράζει την αλληλεγγύη της στο συνάδελφο.\nΣυγγραφέας:Το Προεδρείο της ΓΣ\nFiled Under: Κοινωνικα Tagged With: EΛΜΕΚΙ, συνελευση, ψηφισματα


Ελαστική κόλλα πλακιδίων σε γκρι και λευκή, κατάλληλη για κάθε είδος πλακιδίων και για μεγάλες διαστάσεις. Ιδανική όπου επιθυμούμε εξομάλυνση έως 20 mm. Εφαρμογή εξωτερικά και εσωτερικά, σε δάπεδα και τοίχους. Κατηγοριοποιημένη σε C2TES1 βάσει ΕΝ 12004.\nΣάκοι 5 kg, 25 kg.\nΒάσει DIN EN 1,5–3,0 kg/m2 ανάλογα με την ακμή του πλακιδίου και την επιλεγείσα κτένα.\nΥπερελαστική, C2TES1, ινοπλισμένη κόλλα πλακιδίων και φυσικής πέτρας, υαλοψηφίδας, ψηφίδας, τσιμέντινων πλακιδίων, τούβλων κλπ. σε τοίχους και δάπεδα, εξωτερικά και εσωτερικά. Χρησιμοποιούμε την λευκή εκδοχή της σε ευαίσθητες σε χρωματισμό φυσικές πέτρες και υαλοψηφίδα. Εξαιρετική ικανότητα εξομάλυνσης, ιδίως όταν τα πλακίδια είναι πολύ μεγάλων διαστάσεων και το υπόβαθρο όχι λείο. Αν προσθέσουμε λίγο περισσότερο νερό τότε προκύπτει μια υδαρής κολλητική στρώση η οποία εξασφαλίζει μια 100% επαφή, χωρίς διάκενα, με τα μεγάλα πλακίδια. Δεν παράγει σκόνη (τεχνολογία dust reduced). Αντιπαγετική, εσωτερικής και εξωτερικής χρήσης Εξειδικευμένη για πισίνες & ενδοδαπέδια θέρμανση. Συγκολλά πάνω σε παλαιά πλακίδια. Αντέχει σε χώρους υδρατμών.\nΣοβάδες, τσιμεντοκονίες τοίχου, μπετόν, υπάρχοντα πλακίδια, χρώματα, γυψοσανίδες, επιτοίχια θέρμανση, τούβλα κτισίματος, διακοσμητικά τούβλα (εσωτερικά), σοβάς ανυδρίτη, στοιχεία ελαφρομπετόν (εσωτερικά).\nΤα υπόβαθρα να είναι σταθερά, ξηρά, χωρίς λίπη και έλαια. Προετοιμάζουμε τα υπόβαθρα, που μπορεί να είναι ή υπερβολικά πορώδη, ή μαλακά, ή κλειστά (μηδενικής απορροφητικότητας), εύθρυπτα, περιέχοντα θειώδη κλπ, χρησιμοποιώντας τα κατάλληλα Primer από την σειρά Omnibind, επιλέγοντας από τους κωδικούς της ως εξής:\nTP = γενικής χρήσης (ακρυλικής βάσης)\nTPW = στεγανοποιητικό (μόνο τοίχοι, λεπτόρρευστο ακρυλικό)\nCOAT = στεγανοποιητικό (τοίχοι & δάπεδα, παχύρρευστο, δημιουργεί φιλμ)\nZR = μαλακές ή κλειστές επιφάνειες (χαλαζιακό)\nΒάση: Τσιμεντοειδής κονία. Χρώμα: γκρι και λευκό. Συμμόρφωση CE: C2 TE βάσει DIN EN 12004. Ελαστικότης: S1 ≥ 2,5mm βάσει ΕΝ 12002. Πρόσφυση: ≥ 1,0 N/mm2 βάσει ΕΝ 1348. Αντοχή σε νερό: ναι, με ίδια πρόσφυση ≥ 1,0 N/mm2 βάσει ΕΝ 1348. Αντιπαγετικότητα: ναι, με ίδια πρόσφυση ≥ 1,0 N/mm2 βάσει ΕΝ 1348. Τεχνητή γήρανση με θέρμανση: ναι, με ίδια πρόσφυση ≥ 1,0 N/mm2 βάσει ΕΝ 1348. Διαθέσιμος χρόνος μίγματος : max. 4 ώρες. Ανοικτός χρόνος στρώσης: τουλ. 30’ βάσει EN 1346. Βατότητα / Αρμολόγηση: 24 ώρες. Θερμοκρασιακή αντοχή: -15oC έως (περιστασιακά) + 70oC. Ολίσθηση : < 0,2 mm. Εφελκυσμός πρόσφυσης : > 1,44 N/mm2 .


Οριστικά για δύο μεταγραφές ο Ολυμπιακός - to10.gr\nΑρχική / ΠΟΔΟΣΦΑΙΡΟ / SUPERLEAGUE / Οριστικά για δύο μεταγραφές ο Ολυμπιακός\nΟριστικά για δύο μεταγραφές ο Ολυμπιακός\nΟι Ερυθρόλευκοι φουλάρουν τις μηχανές για την απόκτηση ενός γκολτζή, αλλά και ενός ακόμη εξτρέμ (εκτός του Μασούρα) με έφεση στο σκοράρισμα! Κλείνουν στον Πανιώνιο, Ανδρούτσος Βρουσάι, ποιοι άλλοι είναι πιθανό να παραχωρηθούν.\nΤο άφησε να εννοηθεί ο Βαγγέλης Μαρινάκης αμέσως μετά το τέλος του ιστορικού αγώνα με τη Μίλαν. «Είμαστε δίπλα στην ομάδα, η ομάδα θα πάει ακόμα καλύτερα και οπωσδήποτε θα προσπαθήσουμε να βρούμε έναν παίκτη ακόμα ή δύο που κάνει τη διαφορά, θα το κοιτάξουμε σοβαρά», ανέφερε χαρακτηριστικά ο ισχυρός άνδρας του Ολυμπιακού. Δίνοντας το στίγμα για τον τρόπο που θα κινηθεί η ομάδα του Μεγάλου Λιμανιού.\nΣύμφωνα με νεότερες πληροφορίες, λοιπόν, είναι ειλημμένη απόφαση των ανθρώπων του Ολυμπιακού να αποκτηθούν δύο ποδοσφαιριστές στη μεταγραφική περίοδο του Ιανουαρίου. Ενας κεντρικός επιθετικός, με έφεση στο γκολ, που θα έρθει για να κάνει γκολ τις αμέτρητες ευκαιρίες που δημιουργεί (και κατά βάσει σπαταλάει) ο Ολυμπιακός. Αλλά και ένας ακόμη εξτρέμ. Ενας παίκτης που θα αποτελέσει… Ποντένσε από αριστερά.\nΗ απόφαση έχει παρθεί και η αναζήτηση έχει ξεκινήσει. Οι Ερυθρόλευκοι έχουν ήδη κάνει επαφές και συζητήσεις και γενικώς βρίσκονται σε διαδικασία επιλογής των βασικών στόχων, αλλά και κατηγοριοποίησης. Καθώς η κάθε περίπτωση διαφέρει από την άλλη. Μία διαδικασία που έχει ήδη ξεκινήσει σε ό,τι έχει να κάνει με τους επιθετικούς, με τον Πέδρο Μαρτίνς να έχει βάλει στο τραπέζι το όνομα του Φακούντο Περέιρα, τη Γουλβς να έχει θέσει υπόψιν την περίπτωση του Λεονάρντο Μπονατίνι, αλλά και τον Ολυμπιακό να έχει στις υψηλότερες θέσεις (αν όχι στην υψηλότερη) την περίπτωση του Ρομπέρτο Σολδάδο.\nΤο άλλο νέο στοιχείο που έγινε γνωστό σήμερα είναι ότι ο Ολυμπιακός θα προτιμούσε να αποκτήσει έναν ποδοσφαιριστή που θα τον έχει και για περισσότερο καιρό και όχι μόνο έως το καλοκαίρι. Κάτι που ίσως ξεκαθαρίζει αρκετά το τοπίο σχετικά με τους στόχους. Αν και δεν αποκλείεται, εάν βρεθεί μία εξαιρετική περίπτωση, να γίνει κουβέντα, έστω σε πρώτη φάση, για δανεισμό έως το καλοκαίρι. Αλλά προτεραιότητα του Ολυμπιακού είναι να καλυφθεί και για τουλάχιστον ακόμη έναν χρόνο!\nΣε ό,τι έχει να κάνει με τα άκρα της επίθεσης, τώρα, οι Ερυθρόλευκοι θέλουν να προσθέσουν ποιοτικές λύσεις και να φτιάξουν μια 4άδα-5άδα που θα μπορεί να εναλλάσσεται στα παιχνίδια, χωρίς να υπάρχουν αλλαγές στην απόδοση. Ετσι, δίπλα στους Ποντένσε, Λάζαρο και Ναουέλ, που είναι οι βασικοί εξτρέμ του Ολυμπιακού, αναζητείται ένας ακόμη με διαφορετικά στοιχεία. Ενας παίκτης με καλύτερη επαφή με το γκολ, που θα έχει διαφορετικά χαρακτηριστικά από τους άλλους ακραίους παίκτες του ρόστερ.\nΌπως γίνεται αντιληπτό, η άφιξη τριών ποδοσφαιριστών τον Ιανουάριο (σ.σ. μην ξεχνάμε και τον Γιώργο Μασούρα), αναμένεται να προκαλέσει αρκετές αποχωρήσεις από το ρόστερ. Είτε με μεταγραφή είτε με δανεισμό. Ετσι, πηγές επιβεβαιώνουν πως ο Θανάσης Ανδρούτσος με τον Μάριο Βρουσάι πρέπει να θεωρούν «σίγουροι» για τον Πανιώνιο.\nΟ Δημήτρης Νικολάου είναι πολύ πιθανό να συνεχίσει την καριέρα του στο εξωτερικό, ως δανεικός με οψιόν αγοράς, για τον Γιάννη Μασούρα υπάρχει ενδιαφέρον από αρκετούς συλλόγους (και του εξωτερικού, ενώ δεν αποκλείεται να προκύψει και θέμα παραχώρησης των Δημήτρη Μάνου και Γιάννη Φετφατζίδη, ειδικά εάν φτάσουν ικανοποιητικές προτάσεις. Τέλος, ο Φελίπε Πάρντο αναμένεται, είτε να λύσει το συμβόλαιό του είτε να παραχωρηθεί με μεταγραφή, ενώ Σεμπά επίσης θα παραχωρηθεί.\nΚλείνοντας, είναι περιττό να αναφέρουμε ότι η όρεξη των ανθρώπων του Ολυμπιακού από την πρόκριση επί της Μίλαν έχει ανοίξει. Και όχι άδικα. Διότι οι παίκτες των Πειραιωτών έδειξαν ότι έχουν την ποιότητα και την ικανότητα να κάνουν το βήμα παραπάνω στην Ευρώπη. Αλλά και να πάνε μέχρι τέλους τη μάχη του πρωταθλήματος. Η διοίκηση, λοιπόν, αποφάσισε να στηρίξει έμπρακτα την προσπάθεια, με ενέσεις ποιότητας. Και αυτό θα κάνει.


Γιούλια Ολόμπλαβα: Φούγκα για δύο ασύμμετρες φωνές\nΟι δύο φωνές – οι δύο κοσμοθεωρίες για την ακρίβεια - αποδεικνύονται ασύμμετρες κι όσο πασχίζουν να ταιριάξουν τη μελωδία τόσο η διαφορετικότητα ορθώνεται να εμποδίσει την προσέγγιση. Μα, πράμα παράξενο, οι παραφωνίες δεν ενοχλούν – ίσως γιατί βρίσκονται στην ίδια τονικότητα. Το μουσικό θέμα περνάει από τη μια φωνή στην άλλη και, καθώς η πλοκή ρέει, οι φωνές μπλέκονται ακουστικά με τρόπο που θυμίζει κυνηγητό ανάμεσα στις νότες – αυτό ακριβώς το κυνηγητό που αποτελεί το χαρακτηριστικό της φούγκας.\nΞαφνικά - και πρόωρα – η κινητικότητα κοπάζει και η ροή διακόπτεται βίαια.\nΑκολουθεί σιωπή δεκαετιών. Κι εκεί που ο ακροατής έχει πειστεί πως το μουσικό κομμάτι θα μείνει ημιτελές, η μελωδία ξεκινάει δειλά, ανιχνευτικά, ψιθυριστά.\nΜα τώρα πρόκειται για το τραγούδι δύο ώριμων ατόμων με παγιωμένες απόψεις, με κατασταλαγμένες στάσεις απέναντι στα γεγονότα, με αντιδιαμετρικές επιλογές ζωής. Κανείς δεν μπορεί να πάρει πίσω όσα έχει ζήσει ούτε τον τρόπο που τα έζησε.\nΠώς βίωσαν – όντας απόμακροι – τα ίδια γεγονότα; Την δικτατορία των συνταγματαρχών, τα αποτελέσματα των εισαγωγικών για το Πανεπιστήμιο, τον έρωτα, τις σπουδές, την επιλογή καριέρας, την αντιδικτατορική δράση, την τρομοκρατία…;\nΟι κλωστές, που δεν έπαψαν ποτέ να τους κρατούν δεμένους ωστόσο, ξαναρχίζουν να κινούνται στα χέρια κάποιου έμπειρου μαριονετοπαίκτη. Εκείνοι νιώθουν οργισμένοι, έτοιμοι να καυγαδίσουν, να υπερασπιστούν με νύχια και δόντια τα μονοπάτια που περπάτησαν. Ο συντηρητισμός της δαγκώνει τις αντικομφορμιστικές συμπεριφορές του. Δεν καταφέρνουν όμως να ξεγελάσουν κανένα – πολύ περισσότερο τον εαυτό τους. Στην πραγματικότητα τρυφερεύουν, μαλακώνουν, πλησιάζουν, γίνονται ένα. Ο ακροατής εύλογα πιστεύει πως είναι πια καιρός να γεφυρωθεί το τριαντάχρονο κενό.\nΟ συνθέτης έχει αποφασίσει διαφορετικά.\nΜέσα από την αποκάλυψη γεγονότων που κρατήθηκαν μυστικά έρχεται η ραγδαία αποκλιμάκωση που επαναφέρει την βασική μουσική ιδέα στην αρχική μορφή, στο αιώνιο δίδυμο γέννηση-θάνατος.\nΤο παραπάνω κείμενο αποτελεί την κεντρική ιδέα του μυθιστορήματος που θα δημοσιεύεται το επόμενο διάστημα στα Γιούλια.\nΑναρτήθηκε από Ρένα Ραψομανίκη στις 9:25 μ.μ.\nAFRA 7 Νοεμβρίου 2012 - 11:54 μ.μ.\nΕχω τοση ωρα να μαθω τους κωδικες σου,να αποκρυπτογραφησω τις λεξεις σου ,για να καταλαβω οτι ειναι υπεροχο! Δεν ειναι ευκολη η γραφη σου!\nEλπιζω μονο ο συνθετης να αλλαξει γνωμη,γιατι δε μου αρεσουν .. οι φονοι εκ προμελετης!!\nΓιούλια Ολόμπλαβα 8 Νοεμβρίου 2012 - 9:50 π.μ.\nΕλπίζω η ιστορία να αποδειχτεί πιο απλή χωρίς κώδικες και ανάγκη αποκρυπτογράφησης εξ ίσου ωραία όμως.\nΌσο για την παρέμβαση στη γνώμη του συνθέτη: πώς να παρέμβεις στη βούληση της μοίρας;\nAFRA 8 Νοεμβρίου 2012 - 5:26 μ.μ.\nΟταν κρατας εσυ τη ροκα της Κλωθως,μπορεις να παρεμβεις στο ψαλιδι της Ατροπου!Οχι,για το νημα της ζωης..για τα φτιασιδια της ζωης!\nΗ αποψη μου ειναι, πως εκτος απο τα θεματα υγειας,σε ολα τα αλλα, εμεις με τις επιλογες μας ,χαραζουμε πορειες!\nΓιούλια Ολόμπλαβα 8 Νοεμβρίου 2012 - 11:12 μ.μ.\nΥπάρχουν κι εκείνοι που υποστηρίζουν πως ΚΑΙ τα θέματα υγείας καθορίζονται από μας τους ίδιους.\nΌσο για την Ατροπο... είναι πολύ νωρίς ακόμη.\nΌπου η μουσική ντύνει και στολίζει τα πάντα τότε αναλαμβάνει η ψυχή και μιλάει με τους αγγέλους που την μόνη γλώσσα που μιλούν είναι αυτή, η μουσική. Τότε φοβάμαι πως αναδιπλώνεις τα μέσα επικοινωνίας με τον έξω φθαρτό κόσμο και αφήνεις να καταλάβει, ότι καταλάβει(εξαρτάται από την εκπαίδευση που της έκανες), η ψυχούλα σου. Αλλιώς δεν θα "δεις και ακούσεις" τους αγγέλους .\nΓιούλια Ολόμπλαβα 9 Νοεμβρίου 2012 - 7:11 μ.μ.\nΛυρικός, όπως πάντα, Πασχάλη.\nΜουσική-ψυχή-άγγελοι:έννοιες που χρωματίζουν τις μονόχρωμες ζωές.\nΑς τις κρατήσουμε σφιχτά.\nΑνώνυμος 10 Νοεμβρίου 2012 - 10:27 π.μ.\nΌλο το σύμπαν μαζί με τον δημιουργό είναι μέσα μας κι ας ψάχνουμε σε ανούσιες, ουτοπικές αποστάσεις μια εξωγίηνη οντότητα. Βρίσκεται μέσα μας, δίπλα μας. Και μ' ένα ζεστό από αγάπη φιλί και μένα βελούδινο κλαψιάρικο κλαρίνο βουρκώνεις από συναίσθημα. Ακόμη και μέσα στο σημερινό οικονομικό χάλι, ακόμη και σε κατάσταση αρώστιας.\nΑυτά είναι τα στοιχεία μας μουσική, ψυχή, άγγελοι και αγάπη που αναβύζει και δεν εκπορεύεται.


Καμπανάκι από ΟΟΣΑ για την παγκόσμια ανάπτυξη - ΤΑ ΝΕΑ\ntanea.gr > Έντυπες Ειδήσεις > Οικονομία > Καμπανάκι από ΟΟΣΑ για την παγκόσμια ανάπτυξη\nΕπισημαίνει ότι η αύξηση του εμπορίου, που υπήρξε η κινητήρια δύναμη της παγκόσμιας ανάκαμψης μετά την οικονομική κρίση, έχει πλέον μηδενιστεί\nepa06870040 A general view of the Keelung Harbour in Keelung, northern Taiwan, 04 July 2018 (issued 07 July 2018). Taiwan is closely monitoring the US-China trade war after the US and China slapped tariffs on each other's goods. As many Taiwan firms open factories in China or send components to China to be assembled and shipped to the US, many Taiwanese fear that escalation of the US-China trade war will hurt Taiwan's industry, according to media reports. EPA/DAVID CHANG (File: 19760705.jpg )\nΚανελλόπουλος Γιώργος 20 Σεπτεμβρίου 2019 | 05:00\nΣημαντικό πλήγμα για την ανάπτυξη σε παγκόσμιο επίπεδο έχει προκαλέσει ο εμπορικός πόλεμος μεταξύ ΗΠΑ και Κίνας, ανέφερε σε νέα έκθεσή του ο ΟΟΣΑ, που πλέον προβλέπει αυξανόμενες προκλήσεις για τη συνέχεια.\nΟ ΟΟΣΑ ουσιαστικά προειδοποίησε ότι η παγκόσμια οικονομία κινδυνεύει να εισέλθει σε μια νέα φάση χαμηλής ανάπτυξης που θα έχει μεγάλη διάρκεια, εάν οι κυβερνήσεις συνεχίσουν να μην παίρνουν μέτρα για να αντιμετωπίσουν την κατάσταση.\nΣύμφωνα με τις νέες προβλέψεις του ΟΟΣΑ, η παγκόσμια οικονομία θα σημειώσει φέτος την ασθενέστερη ανάπτυξη που έχει καταγραφεί από την οικονομική κρίση του 2008. Η ανάπτυξη αναμένεται να φτάσει για το 2019 το 2,9%, από 3,6% πέρυσι, σύμφωνα πάντα με τον Οργανισμό. Πρόκειται για σημαντική υποβάθμιση των προηγούμενων προβλέψεων που είχαν δοθεί στη δημοσιότητα τον Μάιο. Τότε ο ΟΟΣΑ εκτιμούσε ότι η ανάπτυξη φέτος σε παγκόσμιο επίπεδο θα διαμορφωνόταν σε 3,2%.\nΟπως σημειώνουν μέλη του Οργανισμού, η αύξηση του εμπορίου, η οποία υπήρξε η κινητήρια δύναμη της παγκόσμιας ανάκαμψης μετά την οικονομική κρίση της προηγούμενης δεκαετίας, έχει πλέον μηδενιστεί. Ταυτόχρονα οι εντάσεις στο εμπόριο έχουν πλήξει την επιχειρηματική εμπιστοσύνη, με αποτέλεσμα να δεχτούν πλήγμα και οι επενδύσεις. Η ανάπτυξη στις ΗΠΑ, που είναι η μεγαλύτερη οικονομία του κόσμου, αναμένεται να διαμορφωθεί φέτος σε 2,4% αντί για 2,8% που προβλεπόταν τον Μάιο.\nΕιδικά, όσον αφορά την οικονομία της ευρωζώνης, ο ΟΟΣΑ προβλέπει για φέτος ρυθμό ανάπτυξης μόλις 1,1% και 1% για το 2020. Η ανάπτυξη το 2018 ήταν 1,9%. Ειδική αναφορά γίνεται στις εξελίξεις από την προβλεπόμενη έξοδο της Βρετανίας από την Ευρωπαϊκή Ενωση. Σε περίπτωση Brexit χωρίς συμφωνία ο ΟΟΣΑ θεωρεί ότι η οικονομική δραστηριότητα στην ευρωζώνη μπορεί να δεχτεί πλήγμα της τάξης του 0,5%. Ο ΟΟΣΑ, όπως και η Ευρωπαϊκή Κεντρική Τράπεζα, ζητά τώρα από τις ίδιες τις κυβερνήσεις της ευρωζώνης να λάβουν μέτρα για να αντιμετωπιστούν οι κίνδυνοι. Οπως αναφέρει ο Οργανισμός, δεν αρκεί πλέον η χαλαρή νομισματική πολιτική της ΕΚΤ για να αντιμετωπισθεί το πρόβλημα της πολύ χαμηλής ανάπτυξης. Οπως σημειώνεται στην έκθεση, «η χρήση της δημοσιονομικής πολιτικής και διαρθρωτικών πολιτικών, σε συνδυασμό με τη νομισματική πολιτική, θα ήταν πιο αποτελεσματική για την ανάπτυξη και θα δημιουργούσε λιγότερες χρηματοπιστωτικές στρεβλώσεις». Ο ΟΟΣΑ προσθέτει ακόμη ότι εάν δεν υπάρχει συμφωνία για το Brexit, τότε η νομισματική πολιτική μπορεί να γίνει ακόμη πιο χαλαρή.\nΓια την Κίνα ο ΟΟΣΑ προβλέπει ότι η ανάπτυξη φέτος θα διαμορφωθεί σε 6,1% αντί για 6,2% που προέβλεπε πριν από μερικούς μήνες. Επισημαίνεται ακόμη ότι η συνεχιζόμενη μείωση της εγχώριας ζήτησης της Κίνας κατά περίπου 2% σε ετήσια βάση θα μπορούσε να επηρεάσει σημαντικά την παγκόσμια οικονομία.\nΟι απειλές για την οικονομία έχουν κάνει τόσο την Ομοσπονδιακή Τράπεζα των ΗΠΑ όσο και την ΕΚΤ να λάβουν σημαντικά μέτρα. Η Fed προχώρησε προχθές στη δεύτερη κατά σειρά μείωση των επιτοκίων κατά 0,25%, σε μια προσπάθεια να ενισχύσει την αμερικανική οικονομία. Πλέον τα επιτόκια δανεισμού σε δολάρια διαμορφώνονται σε εύρος από 1,75% έως 2%. Οι κίνδυνοι για την αμερικανική οικονομία αφορούν εκτός από την ανησυχία για την ανάπτυξη και την αβεβαιότητα που έχει δημιουργηθεί από τον εμπορικό πόλεμο μεταξύ ΗΠΑ και Κίνας αλλά και τον πληθωρισμό που παραμένει σε χαμηλά, σχετικά, επίπεδα για τα δεδομένα της κεντρικής τράπεζας.\nΗ ΕΚΤ έχει αλλάξει κι αυτή πορεία και προχωρά σε αντίστοιχες κινήσεις. Αποφάσισε να μειώσει το επιτόκιο διευκόλυνσης αποδοχής καταθέσεων κατά 10 μονάδες βάσης, στο -0,50%, και να αρχίσει νέες αγορές ομολόγων, ύψους 20 δισ. ευρώ μηνιαίως, από την 1η Νοεμβρίου. Πρόκειται για την πρώτη μείωση επιτοκίων του ευρώ μετά το 2016.


Paxful Review - Η ειλικρινή μας γνώμη\nanime-myyour.com > Bitcoin > Paxful Review – Η ειλικρινή μας γνώμη\n«Να δώσει στους εργαζόμενους μια απλή, δίκαιη και ασφαλή πλατφόρμα για την εμπορία της αξίας της εργασίας τους. Συχνά τα μεγαλύτερα προβλήματά μας περιστρέφονται γύρω από τα χρήματα, τα κερδίζουμε και τα μεταφέρουμε. Είμαστε αφοσιωμένοι στο ξεκλείδωμα της δύναμης των ανθρώπων, δημιουργώντας μια παγκόσμια πλατφόρμα logistics peer to peer για το μέλλον. Το Paxful είναι το PayPal Uber και η Wall Street των ανθρώπων. “\nΑκριβώς όπως το Changelly και το CEX.IO ελέγχθηκαν στο παρελθόν, θα εξετάσουμε επίσης σε βάθος το Paxful exchange όπου θα εξερευνήσουμε διάφορα τμήματα και τομείς όπου μπορεί να είναι σημαντικό για εσάς ως χρήστης και πώς μπορείτε να επενδύσετε τα πολύτιμα προϊόντα σας με τον σωστό τρόπο σε αυτήν την κριτική Paxful.\nΞΕΚΙΝΗΣΤΕ ΜΕ ΠΑΧΟ\n1 Ιστορικό του Paxful\n3 Γιατί ευχάριστο?\n5 Πράγματα που πρέπει να λάβετε υπόψη\n6 Δημόσιες κριτικές & Γνώμες\nΙστορικό του Paxful\nΜε έδρα στις ΗΠΑ, η εταιρεία ιδρύθηκε το 2015 από μια ομάδα προγραμματιστών που προσπάθησαν να ξεκινήσουν και να δημιουργήσουν μια αγορά peer-to-peer που επέτρεψε στους εμπόρους (αγοραστές και πωλητές) να επικοινωνούν μετά την τοποθέτηση διαφορετικών ευκαιριών διαπραγμάτευσης. Η ομάδα που εργάζεται για την Paxful πρόθεση να δημιουργήσει και να υποστηρίξει μια απλή, δίκαιη και ασφαλή πλατφόρμα που επιτρέπει στους χρήστες να αποδίδουν αξία του εμπορίου.\nΟ ιστότοπος λειτουργεί ως παγκόσμια πλατφόρμα logistics peer to peer και βοηθά τις συναλλαγές Bitcoin ισοδύναμες με τον τρόπο με τον οποίο η Ebay προωθεί την εμπορία καθημερινών αγαθών. Ο ιστότοπος συμπεριφέρεται ως διαιτητής ή διαμεσολαβητής μεταξύ των μερών που ενδιαφέρονται και δημιουργεί χώρο για τους χρήστες του να επικοινωνούν ή να επικοινωνούν αποτελεσματικά.\nΤο Paxful φαίνεται να είναι μια πολύ γνωστή επιλογή για την ενεργοποίηση μιας συναλλαγής Bitcoin, καθώς ο ιστότοπος παρέχει μια φιλική προς το χρήστη εμπειρία και προσφέρει επίσης τις πολλαπλές σειρές διαφορετικών μεθόδων πληρωμής που βρίσκονται ή διατίθενται στο διαδίκτυο. Διαφορετικές επιλογές πληρωμής περιλαμβάνουν τραπεζική μεταφορά, πιστωτική ή χρεωστική κάρτα, PayPal, MoneyGram και Skrill.\nΓια τους ίδιους λόγους, μαζί με αυτές τις μεθόδους, οι χρήστες έχουν τη δυνατότητα να αποφασίζουν και να επιλέγουν να πραγματοποιούν αγορές, εκμεταλλευόμενοι πολλές δωροκάρτες όπως το Amazon και το iTunes. Όλες αυτές οι επιλογές επιτρέπουν στο Paxful να είναι ένας κατάλληλος ιστότοπος για συναλλαγές (αγορά και πώληση Bitcoin) με πολλαπλές συναλλαγές.\nΓια να ξεκινήσουν να χρησιμοποιούν το Paxful, οι χρήστες μπορούν να φτάσουν στον ιστότοπο και να επιλέξουν εύκολα οποιοδήποτε ποσό Bitcoin επιθυμούν να αγοράσουν μαζί με το τοπικό νόμισμα, το ποσό Bitcoin θα εμφανιστεί στη συνέχεια μετά την εισαγωγή των προηγούμενων βημάτων.\nΠροχωρώντας, μετά τη δημιουργία λογαριασμού. οι χρήστες έχουν το δικαίωμα να αναζητούν διαθέσιμους πωλητές Bitcoin στο διαδίκτυο. Αναζήτηση κατηγοριών που αποτελούν έναν κοινό και ανοιχτό συμβιβασμό διαφορετικών τύπων νομισμάτων μαζί με διαφορετικούς τρόπους πληρωμής.\nΜετά από αυτό, οι χρήστες μπορούν να ερευνήσουν όλες τις παραγγελίες που έχουν γίνει και ανοιχτές όπου; αρκετά προμηθευτές θα είναι προσβάσιμοι. Επομένως, ο πιο αποδεκτός προμηθευτής μπορεί να προσεγγιστεί βλέποντας διαφορετικούς αποδεκτούς τρόπους πληρωμής, ελάχιστα και μέγιστα ποσά παραγγελίας, καθώς και την τιμή. Οι χρήστες μπορούν επίσης να αναζητήσουν μια αξιολόγηση σχολίων από έναν πωλητή καθώς και το ιστορικό λογαριασμού προκειμένου να διευθετήσουν την καταλληλότητά τους.\nΚαθώς ο χρήστης πραγματοποιεί αναζήτηση και αναζήτηση ενός κατάλληλου προμηθευτή, είναι πιθανό να ξεκινήσει μια συναλλαγή επιλέγοντας “Αγορά”. Στη συνέχεια, είναι υποχρεωτικό να αποφασίζετε για το ποσό που θα ήθελε να αγοράσει ο χρήστης και, ως εκ τούτου, να το οριστικοποιήσετε. Αυτό θα οδηγήσει στο άνοιγμα μιας υπηρεσίας μεσεγγύησης και σε μια επιλογή συνομιλίας που θα κάνει τον χρήστη να επικοινωνήσει απευθείας με τον πωλητή και αργότερα να συζητήσει λεπτομερώς σχετικά με το εμπόριο.\nΜόλις επιλυθεί η συναλλαγή και ο χρήστης ολοκληρώσει την αντίστοιχη πληρωμή, μπορεί να κάνει κλικ στην επιλογή “Επισήμανση ως πληρωμένη” και να κρατήσει για τη μεταφορά Bitcoin στο πορτοφόλι Paxful του αντίστοιχου χρήστη. Όταν επιτευχθεί αυτό, οι χρήστες μπορούν στη συνέχεια να επωφεληθούν από τη χρήση του Bitcoin με οποιονδήποτε δυνατό τρόπο.\nΟι χρήστες που επισκέπτονται τον ιστότοπο και δεν έχουν δημιουργήσει λογαριασμό θα εμφανιστούν στη συνέχεια μια εναλλακτική ή άλλη μέθοδο για την αγορά κερμάτων. Αφού επιλέξουν το νόμισμα και το συγκεκριμένο ποσό που θα επιλέξουν να αγοράσουν, οι επισκέπτες μπορούν να ακολουθήσουν τις οδηγίες που περιγράφονται προκειμένου να δημιουργήσουν την αγορά τους εντελώς και με επιτυχία.\nΤο Bitcoin που αγοράσατε μέσω του Paxful είναι μια πολύ εύκολη εμπειρία. Επιπλέον, ο ιστότοπος παρέχει στους χρήστες του ένα ευρύ φάσμα τρόπων πληρωμής, πέρα από αυτό, ο ιστότοπος δεν χρεώνει καθόλου τέλη απευθείας από τον αγοραστή όταν αγοράζεται Bitcoin από αυτούς. Από την άλλη πλευρά, ο χρήστης θα επιβαρυνθεί με μια αμοιβή που αποφασίζεται και επιλέγεται από τον πωλητή. Αυτή η χρέωση μπορεί να εξαρτάται σε μεγάλο βαθμό ανάλογα με τη μέθοδο πληρωμής που χρησιμοποιείται. Πολύ ακριβές χρεώσεις μπορεί επίσης να προκύψουν από την πληρωμή με δωροκάρτα\nΟι έμποροι που προβάλλονται στον ιστότοπο επιβάλλονται με χρέωση 1% όπου υπάρχει επίσης ένα λεπτό «τέλος εξόρυξης» που πρέπει να καταβάλει ο έμπορος όταν το Bitcoin αποστέλλεται από μια συγκεκριμένη διεύθυνση στην άλλη. Σε σύγκριση με το Localbitcoins. Η Paxful διαχειρίζεται ως αγορά peer-to-peer και εκμεταλλεύεται επίσης πολλά βασικά χαρακτηριστικά, όπου ένα υψηλό επίπεδο χρηστικότητας δοκιμάζεται και εγγυάται.\nΧωρίς χρεώσεις εμπόρου: Οι έμποροι πληρώνουν 0% σε όλες τις πωλήσεις. Το μερίδιο των τιμών επιτυγχάνεται από τους πωλητές.\nΜια τεράστια νέα αγορά: Αποκτήστε είσοδο στα 2,5 δισεκατομμύρια ατυχώς άτομα που δεν έχουν πρόσβαση σε χρηματοοικονομικές υπηρεσίες στον κόσμο.\nΧωρίς αντιστροφές χρεώσεων: Οι πωλητές προστατεύουν τους εμπόρους από κάθε είδους κίνδυνο.\nΑσφαλής και αξιόπιστη: Χρησιμοποιήστε ένα ασφαλές διακριτικό για να προστατεύσετε τους χρήστες από επιθέσεις στον κυβερνοχώρο.\nΡιζοσπαστική υποστήριξη: Η υποστήριξη πελατών διατίθεται σε όλο το χρόνο για να βοηθά τους χρήστες καθημερινά.\nΜεγάλη ποικιλία επιλογών πληρωμής\nΠολλαπλές επιλογές για τη λήψη αποφάσεων\nΠρέπει να είστε προσεκτικοί και σε εγρήγορση για κυβερνοεπιθέσεις και άλλα θέματα\nΗ υποστήριξη πελατών φαίνεται να είναι πιο αργή από ό, τι κηρύττεται\nΥψηλά τέλη που χρεώνονται από τον ιστότοπο\nΗ Paxful επιτρέπει στους αγοραστές και τους πωλητές να πραγματοποιούν συναλλαγές μέσω ενός εκπληκτικού εύρους μεθόδων πληρωμής. Αυτά περιλαμβάνουν:\nΕθνική τραπεζική μεταφορά\nΟ ιστότοπος ενσωματώνει επίσης πολλές δυνατότητες που έχουν σχεδιαστεί για να βοηθήσουν και να διασφαλίσουν ένα ασφαλέστερο εμπόριο:\nΑσφάλεια κεφαλαίων – Η Paxful δημιουργεί πορτοφόλια που θα δεσμεύουν χρήματα καθώς ο χρήστης εγγράφεται σε λογαριασμό. Αυτό το πορτοφόλι λειτουργεί με αποτελεσματικό τρόπο για την αποθήκευση και μεταφορά χρημάτων στον ιστότοπο. Οι διακομιστές της Paxful παρακολουθούνται και συντηρούνται σε σχέση με τις προδιαγραφές του τραπεζικού συστήματος που βρίσκονται στο αποκορύφωμά τους όσον αφορά την ασφάλεια.\nΈλεγχος ταυτότητας 2 παραγόντων – Προκειμένου να εγγυηθεί την ασφάλεια. Τα πορτοφόλια θα χρειαστούν σύνθετους κωδικούς πρόσβασης και έλεγχο ταυτότητας δύο παραγόντων. Η εγγραφή στο 2FA βοηθά στην προστασία των πορτοφολιών των χρηστών και υποστηρίζει ένα επιπλέον επίπεδο προστασίας από επιθέσεις στον κυβερνοχώρο, ιδίως χάκερ.\nΥπηρεσία Escrow – Καθώς οι χρήστες πραγματοποιούν συναλλαγές στον ιστότοπο, όλα τα χρήματα συγκεντρώνονται σε διαμεσολάβηση έως ότου τα μέρη και από τις δύο πλευρές επιβεβαιώσουν εάν όλα τα μέρη της συναλλαγής. Αυτό ερμηνεύει ως μέθοδο για την προστασία των εμπόρων και επιτρέπει μια πιο ομαλότερη ροή συναλλαγών.\nΒαθμολογίες φήμης – Με βάση τις δραστηριότητες, όλοι οι έμποροι βαθμολογούνται, επιπλέον. αξιολογήσεις σχολίων, το ιστορικό συναλλαγών ανοίγεται και προβάλλεται στο κοινό.\nΠελάτης Υποστήριξη – Το σύστημα υποστήριξης της Paxful λειτουργεί ως κατανοητή καθοδήγηση στην οποία η ομάδα υποστήριξης έχει συνήθως γρήγορο χρόνο απόκρισης. Οι χρήστες έχουν τη δυνατότητα να επικοινωνήσουν με την ομάδα υποστήριξης μέσω ποικίλων επιλογών όπως άμεσο μήνυμα, email, τηλέφωνο και κοινωνικά μέσα.\nΠρέπει να σημειωθεί ότι η Paxful παραμένει μια επιλογή χαμηλού κόστους λόγω των χαμηλών χρεώσεων προμηθειών. Παρόλο που, σε σχέση με το Localbitcoins, οι προμηθευτές στον ιστότοπο χρεώνουν περισσότερα Bitcoins σε σύγκριση με τις πιο γνωστές συγκεντρωτικές ανταλλαγές γενικά.\nΣτις αγορές peer-to-peer, οι πωλητές επιλέγουν συχνά να αποφέρουν κέρδος αυξάνοντας μέτρια τις τιμές πώλησης. Συνήθως, οι προμηθευτές προχωρούν προς τον κίνδυνο πώλησης Bitcoin σε διαφορετικούς χρήστες που ενδέχεται να επιχειρήσουν να ξεκινήσουν μια αντιστροφή χρέωσης (μέσω πιστωτικής / χρεωστικής κάρτας ή PayPal), λόγω αυτού του αποτελέσματος. Οι τιμές αυξάνονται πολύ υψηλότερα μέσω της πλατφόρμας, έτσι ώστε να μειωθεί ο κίνδυνος.\nΗ Paxful διαχειρίζεται ως αποκεντρωμένη ανταλλαγή Bitcoin και είναι απαραίτητο για όλους τους χρήστες να ενσωματώνουν συγκεκριμένα μέτρα ασφάλειας και διαδικασίες όταν βρίσκονται στον ιστότοπο, προκειμένου να δημιουργήσουν μια εμπειρία από μια χωρίς πόνο συναλλαγές. Ο ιστότοπος έχει δημιουργήσει και αναπτύξει μια καλή κατάταξη ως ένα αξιοπρεπές μέρος για το εμπόριο (αγορά και πώληση) Bitcoin. Παρόλο που, το ευρύ φάσμα επιλογών διακανονισμού που διατίθενται στο Paxful απευθύνεται επίσης σε πολλούς απατεώνες που επικεντρώνονται στην εξαπάτηση εμπόρων που εργάζονται επαγγελματικά. Ως αποτέλεσμα, είναι πρωτίστως:\nΠαρακολουθήστε το σύντομο προφίλ του προμηθευτή και επικυρώστε εάν είναι αποδεκτό για την αντιμετώπιση. Όποτε είναι δυνατόν, αναζητήστε πάντα πωλητές με έναν φημισμένο και επίσημο λογαριασμό μαζί με μια υψηλή βαθμολογία θετικών σχολίων. Οι λογαριασμοί που δημιουργούνται πρέπει να έχουν εμπειρία πάνω από ένα χρόνο, με ελάχιστη βαθμολογία τουλάχιστον 98%.\nΕπικοινωνήστε με τον πωλητή και ζητήστε ανταλλαγή μέσω της πλατφόρμας. Είναι υποχρεωτικό να μην διαπραγματεύεστε και να δημιουργείτε εξωτερικές συναλλαγές με πωλητές, καθώς αυτό καθιστά άκυρη την υπηρεσία διαμεσολάβησης και δημιουργεί την πιθανότητα να πραγματοποιηθούν απάτες. Σημειώνεται επίσης ότι πρέπει να συνδεθείτε μέσω του κουτιού μηνυμάτων Paxful και να μην στέλνετε μηνύματα μέσω email, κινητού ή SMS.\nΒεβαιωθείτε ότι περιγράφετε τις απαιτήσεις όσο το δυνατόν περισσότερο και υπογραμμίζετε τυχόν ζητήματα που ενδέχεται να έχουν βρεθεί. Συνήθως, οι τιμές ποικίλλουν ανάλογα με τις διάφορες μεθόδους πληρωμής που επιλέγει ο χρήστης και μπορεί επίσης να εξαρτάται σε μεγάλο βαθμό, οπότε φροντίστε να επιβεβαιώσετε μια αποδεκτή προσφορά.\nΑποφασίστε για έναν τρόπο πληρωμής που παρέχει καλά επίπεδα προστασίας. Οι δωροκάρτες που αγοράστηκαν με μετρητά προτιμούνται από τους απατεώνες καθώς είναι δύσκολο να εντοπιστούν. Εάν ένας χρήστης αντιμετωπίσει οποιοδήποτε ζήτημα μετά από χρήση πιστωτικής ή χρεωστικής κάρτας, PayPal ή ίσως ακόμη και τραπεζική μεταφορά, τότε θα έχει ένα επιπλέον επίπεδο ασφάλειας.\nΣυνεργασία με την υποστήριξη πελατών και χρήση του φόρουμ εάν υπάρχουν προβλήματα που αντιμετωπίζετε ή έχετε απορίες σχετικά με προσφορές. Αν και φαίνεται ότι ολόκληρη η διαδικασία είναι αρκετά άμεση και απλή, είναι πάντα πιθανό για τους χρήστες να αντιμετωπίσουν τέτοια προβλήματα. Επομένως, συνιστάται να κάνετε χρήση των διαθέσιμων πόρων.\nΔημόσιες κριτικές & Γνώμες\nΗ Paxful είναι μια από τις απλές μεθόδους για την επίτευξη των Bitcoin και ο ιστότοπος διασφαλίζει ότι η συναλλαγή αγοράς-πώλησης-πώλησης είναι διαθέσιμη και προσβάσιμη σε οποιονδήποτε διαθέτει υπολογιστή. Για τους χρήστες του Paxful, δεν υπάρχουν περιορισμοί στην αγορά και πώληση νομισμάτων, καθώς οι χρήστες έχουν την πλήρη ελευθερία να αποφασίσουν σχετικά με το ποσό της επαλήθευσης ταυτότητας που μπορούν να χρησιμοποιήσουν κατά τη διάρκεια των συναλλαγών. Δίνοντας περισσότερο φως στο Paxful, επιτρέπεται στους χρήστες να κάνουν διαφορετικές αγορές μέσω του τεράστιου εύρους επιλογών πληρωμής που είναι διαθέσιμες αυτήν τη στιγμή.\nΠολλές από τις ελκυστικές πληροφορίες του ιστότοπου οφείλονται στο γεγονός ότι επιτρέπει μεγάλη ευελιξία όσον αφορά τις πληρωμές. Ωστόσο, όταν ο χρήστης χρησιμοποιεί τον ιστότοπο, είναι σημαντικό να σημειωθεί ότι υπάρχουν ιστότοποι στον ιστότοπο που είναι αλλοίωτοι και ψευδείς, των οποίων η κύρια ατζέντα είναι η απάτη εμπόρων που είναι νόμιμοι.\nΑυτό είναι το κύριο μειονέκτημα κατά τη χρήση του ιστότοπου και η βασική ομάδα πίσω από την Paxful διασφαλίζει μια εκτεταμένη υποστήριξη πελατών, επιπλέον, η ομάδα καταβάλλει προσπάθειες σε ένα τμήμα φόρουμ και πόρων που εξασφαλίζει στους χρήστες να ειδοποιούνται και να ενημερώνονται για όλα όσα συμβαίνουν στον ιστότοπο.\nΓια χρήστες που επιθυμούν να ανταλλάσσουν Bitcoin ενώ χρησιμοποιούν υπηρεσίες πληρωμών όπως PayPal, MoneyGram και Skrill, το Paxful είναι η απόλυτη επιλογή. Επίσης, για να επωφεληθούν από μεγαλύτερη ευελιξία με τις μεθόδους πληρωμής, οι χρήστες πρέπει να είναι έτοιμοι να πληρώσουν πέρα από τις τιμές στην αγορά, καθώς οι πωλητές επιλέγουν να επιβάλουν περισσότερα για το Bitcoin συγκριτικά σε άλλα mainstream ανταλλακτικά.\nΤο Paxful είναι μια καλά ταξινομημένη μέθοδος για τα άτομα να πραγματοποιούν συναλλαγές σε Bitcoin και εξακολουθεί να διατηρείται ως ευέλικτη επιλογή για πολλούς χρήστες στην κοινότητα Bitcoin. Ο ιστότοπος παρέχει ευκαιρίες αγοράς για χρήστες που γενικά δεν είναι τυχεροί να αγοράσουν Bitcoin.\nΩς αποτέλεσμα, είναι μια συνιστώμενη επιλογή τόσο για νέους όσο και για πιο έμπειρους και έμπειρους εμπόρους. Παρ ‘όλα αυτά, οι χρήστες της Paxful θα πρέπει να μπορούν να κατανοούν και να διασφαλίζουν ότι χρησιμοποιούν όλους τους απαραίτητους πόρους προκειμένου να πιστοποιούν τους πωλητές και να λειτουργούν με τρόπους που θα διασφαλίζουν την προστασία και την ασφάλεια ανά πάσα στιγμή..


Ανακαλύπτοντας ασχημοσύνες - Ειδήσεις - νέα - Το Βήμα Online\nΟι λέξεις και η γνώση η σωτηρία μας από την… ερεβώδη πλευρά του εαυτού μας\nΟλοι οι άνθρωποι εγκλείουμε στον ψυχισμό μας μια νοσηρότητα. Μια παράλογη και επιβλαβή για τον εαυτό μας αντίληψη για τον κόσμο. Πολλές φορές μάλιστα επιλέγουμε να συντηρήσουμε αυτή τη θεώρηση επιδιώκοντας την προσκόλληση σε ένα περισσότερο γνώριμο πεδίο δράσης. Βάσει των παραπάνω αυθόρμητα, νομίζω, διερωτάται κανείς για το ποια είναι τα μέσα εκείνα η χρήση των οποίων ελευθερώνει τον άνθρωπο από τέτοιες προσωπικές ασχημοσύνες.\nΩστόσο, η δυνατότητα απάντησης του προηγουμένου ερωτήματος συνεπάγεται την εκ των προτέρων διατύπωση ενός άλλου, σχετικού με τον τρόπο αναγνώρισης της νοσηρής ιδέας που ελλοχεύει εντός μας. Πώς δηλαδή αναγνωρίζουμε το επιβλαβές, και μάλιστα όταν ο ίδιος ο τρόπος σκέψης μας δεν διαθέτει ακόμη την κατάλληλη δομή για την πραγματοποίηση τέτοιων λεπτών αυτογνωστικών διεργασιών; Για να το απαντήσουμε αυτό νομίζω θα πρέπει να υπενθυμίσουμε στους εαυτούς μας ότι η ίδια η σκέψη δεν αποτελεί αυτοφυές γεγονός, αλλά διδάσκεται. Η γλώσσα που αποτελεί το όχημα αυτής έρχεται στον άνθρωπο μέσα από την επικοινωνία, συνεπώς αν η σκέψη αποτελεί στην ουσία όπως αποδείξαμε οντότητα κοινωνική, τα τεκμήρια της ορθότητάς της οφείλουν να έχουν κοινωνικά χαρακτηριστικά. Με τον όρο κοινωνικά χαρακτηριστικά εννοούμε ότι διαχρονικά μέτρο αποδοχής μιας ιδέας αποτελεί η ικανότητα του κατόχου της να τη μεταδώσει. Αν μια σκέψη μπορεί να εξηγηθεί στον άλλον με λογική σαφήνεια και ενάργεια τότε δεν πρέπει να απέχει πολύ από την αλήθεια, δεδομένου ότι η κατανοησιμότητά της και η λογική της αποδειξιμότητα την καθιστούν πρόσλημμα αντικειμενικό.\nΜε βάση τα παραπάνω, κατά πάσα πιθανότητα τα νοσηρά σημεία του εαυτού μας ενδεχομένως είναι αυτά που επικοινωνούμε πιο δύσκολα. Αυτά που ακόμη και απέναντι στη συνείδησή μας διατηρούν κάτι το άγνωστο και το ερεβώδες. Η ανικανότητά μας να εκφράσουμε με λέξεις ακριβώς αυτό που βιώνουμε συνιστά ισχυρή ένδειξη κάποιας εντύπωσης που ενδεχομένως να απέχει από την πραγματικότητα οδηγώντας μας σε λανθασμένα συμπεράσματα που εν τέλει μας απογοητεύουν.\nΣτόχος μας λοιπόν είναι να προσπαθούμε διαρκώς να μετατρέπουμε τις άρρητες αυτές καταστάσεις σε γνώριμες διαδικασίες. Αυτό απαιτεί ο ευδαίμων βίος. Αυτό προστάζει το ίδιο το νόημα της φιλοσοφίας, την κάλυψη κατά το δυνατόν μεγαλύτερου εύρους του επιστητού. Τη δίωξη δηλαδή των ανέκφραστων και ανερμήνευτων καταστάσεων που επιφέρει η άγνοια, μέσω της απόκτησης μεγαλύτερης γνώσης η οποία για να είναι όπως δηλώθηκε πρωτύτερα, περισσότερο εμπιστεύσιμη, θα πρέπει να επιδιώκεται σε επίπεδο συλλογικό.\nΟ Δαμιανός Λαμπρινός, απόφοιτος του 1ου ΓΕΛ Καβάλας, είναι σήμερα φοιτητής στο Αριστοτέλειο Πανεπιστήμιο, στο Τμήμα Φυσικής.


BLOGPOSTS Archives - ΑΡΠΗ\nΈχουμε πει πολλές φορές πως η ελληνική σκηνή fantasy δεν έχει να ζηλέψει τίποτα από τα μεγάλα παραδείγματα του εξωτερικού. Αντίθετα μάλιστα, έχει να αντλήσει ένα τεράστιο απόθεμα ιστοριών και παραδειγμάτων από μια παράδοση που στο μεγαλύτερο μέρος της μένει ανεξερεύνητη. Ωστόσο, ακόμα και όταν πιστεύεις κάτι τέτοιο, είναι δύσκολο να συγκρατήσεις τον ενθουσιασμό και την έκπληξη από το πόσο πραγματικά καλό, ενδιαφέρον και πρωτότυπο μπορεί να είναι ένα τέτοιο βιβλίο.\nΤο βιβλίο του Ανδρέα Μιχαηλίδη «Το Αμόνι που τραγουδά» από τις εκδόσεις mamaya, μαζί με τα «Πνεύματα» της Ευθυμίας Ε. Δεσποτάκη, αποτελεί το “εναρκτήριο λάκτισμα” της σειράς “Άρπη” , μια προσπάθεια για να επαναπροσδιοριστεί το fantasy στην χώρα μας. Και πραγματικά ποιος καλύτερος τρόπος να ξεκινήσει μια κουβέντα για το φανταστικό, από το να βυθιστείς στην πηγή του; Τα παραμύθια, με την κλασσική τους χροιά και ταυτόχρονα την μεταμοντέρνη τους ανάγνωση, μπορεί ,όπως λέει και ο Ανδρέας, να μην λένε πάντα την αλήθεια, ποτέ όμως δεν λένε ψέμματα.\nΚαι αυτή η διττή ιδιότητα των παραμυθιών ο Ανδρέας Μιχαηλίδης την αναδεικνύει με έναν έξοχο τρόπο. Χρόνια παραμυθάς και επαγγελματίας αφηγητής, υιοθετεί και στο γραπτό του έργο του την ζεστασιά και την οικειότητα που προσφέρει ο προφορικός λόγος, διανθίζωντας τον με ένα λεξιλόγιο που απηχεί την πολυπλοκότητα της ελληνικής γλώσσας, με όλους τους κυματισμούς, την ζεστασιά αλλά και τα κελαρύσματα της. Έτσι, μας παίρνει από το χέρι, σαν άφυλους διαβάτες, και μας ξεναγεί τόσο σε μέρη του Αιγαίου, όπως οι ακρογιαλιές της Χίου, όσο και σε τόπους ξένους και παράξενους, που θα μπορούσαν να υπάρχουν με κάποια έννοια μεταφορική ή ακόμα και πλατωνική. Επιπλεόν, η γλώσσα του είναι ιδιαίτερα επιτηδευμένη, φτιαγμένη στα μέτρα μιας παράστασης, από αυτές που ο συγγραφέας είναι συνηθισμένος και σίγουρα, αν δεν τον έχετε δει από κοντά, θα σας ξαφνιάσει ευχάριστα…\nPosted in Andreas, BLOGPOSTS, Κριτικές, Παρουσιάσεις.\nΤο Σαββατοκύριακο 1-2 Οκτωβρίου έλαβε χώρα στην Ελληνοαμερικανική Ένωση το 2ο Πανελλήνιο Φεστιβάλ για το Φανταστικό.\nΕκεί μπορούσε να δει κανείς μια σειρά απο ήρωες βιβλίων και βίντεο παιχνιδιών που κυκλοφορούσαν ανάμεσα στον κόσμο, πολλά επιτραπέζια παιχνίδια όπου μπορούσε κανείς να παίξει, ομιλίες και εκδοτικούς οίκους με τις τελευταίες κυκλοφορίες τους.\nΑπό αυτή τη διήμερη γιορτή του Φανταστικού, γνωστή ως ΦantastiCon δεν θα μπορούσε να λείψει η Άρπη. Σε μία εξαιρετικά ενδιαφέρουσα δίωρη παρουσίαση, η συγγραφική ομάδα της Άρπης, μίλησε για το νέο αυτό εγχείρημα.\nΣτο πρώτο μέρος της παρουσίασης οι συγγραφείς και δημιουργοί της Άρπης, Ελευθέριος Κεραμίδας, Γιώργος Βορέας Μελάς, Ανδρέας Μιχαηλίδης, Στέφανος Κόκκινος, Γιώργος Αποστόλου και η κυρία της παρέας Ευθυμία Δεσποτάκη, μίλησαν για τη δημιουργία της Αρπης και για τους στόχους της.\nΈτσι είχαμε την ευκαιρία να τους γνωρίσουμε έναν προς έναν και να μάθουμε λίγα πράγματα για τις αρχές και τη γενικότερη φιλοσοφία της ομάδας.\nΣτο δεύτερο μέρος, η Άρπη παρουσίασε τα πέντε πρώτα βιβλία της, που εκδόθηκαν μέσα στο 2016 υπό τη σκέπη των εκδόσεων mamaya.\n«H θραύση των οστών» – Στέφανος Κόκκινος\n«Το μαργαριτάρι της αβύσσου» – Γιώργος Βορέας Μελάς\n«Αγωνία έπρεπε να είναι το όνομά της» – Γιώργος Αποστόλου\n«Πνεύματα: Μια ιστορία της πικρής στροφής» – Ευθυμία Ε. Δεσποτάκη\n«Το αμόνι που τραγουδά» – Ανδρέας Μιχαηλίδης\nΟ καθένας τους μίλησε με τον δικό του, προσωπικό τρόπο για τα βιβλία, για το φανταστικό, για τη συγγραφική του πορεία.\nΌλοι όμως μίλησαν για το κοινό τους όραμα: Τη δημιουργία μίας δυνατής, ποιοτικής, ελληνικής λογοτεχνίας του φανταστικού, που δεν θα έχει να ζηλέψει τίποτα από την αντίστοιχη του εξωτερικού.\nΔείτε τις φωτογραφίες που ακολουθούν και μείνετε συντονισμένοι για ότι νεότερο απο την πολλά υποσχόμενη συγγραφική ομάδα της Άρπης.\nPosted in BLOGPOSTS, Efthymia, Κριτικές, Παρουσιάσεις.\nΤο Αμόνι που Τραγουδά και οι κόσμοι του Φανταστικού\nΤα παραμύθια είναι τα μυθιστορήματα των παιδιών και το σημείο εκείνο όπου συναντιούνται και ξαναβρίσκονται οι άνθρωποι. Ο Ανδρέας Μιχαηλίδης είναι μονίμως για μένα μια αποκάλυψη. Αρχικά τον γνώρισα ως εξαιρετικό μεταφραστή, στη συνέχεια ανακάλυψα ότι αφηγείται παραμύθια, είναι φυσικός, γράφει σενάρια για comics και είναι δημοσιογράφος. Την ιδιότητα όμως, του συγγραφέα την υποπτευόμουν εδώ και καιρό και να που ήρθε η στιγμή να γράψω για το πρώτο του βιβλίο Το Αμόνι που Τραγουδά από τις εκδόσεις mamaya.\nΤο Αμόνι βρίσκεται στο κεφάλι του Ανδρέα και είναι ένα μαγικό αντικείμενο. Αν το χτυπήσεις κατάλληλα θα σου τραγουδήσει ιστορίες. «Είναι το πιο σπουδαίο μου τεχνούργημα και σ’ αυτό πάνω δίδαξα στον εαυτό μου την τέχνη να σφυρηλατώ τις λέξεις» (σελ. 81). Ο Μιχαηλίδης προσπαθώντας να διευθετήσει τον φαντασιακό του χώρο επινόησε μια πηγή που αντλεί ιστορίες από το σκοτάδι και το φως. Ο ίδιος χρησιμοποιώντας γλώσσα ποιητική, γεμάτη με μυθικές εικόνες και αφηγηματικές τεχνικές των παραμυθάδων πλέκει το πρώτο του έργο. Είναι μια συρραφή ιστοριών που ο συγγραφέας διηγείται στον αναγνώστη – διαβάτη, παίρνοντάς τον από το χέρι, σε αυτή τη βιωματική περιπλάνηση.\nΦωτογραφίες απο την παρουσίαση της Άρπης στη Death Disco\nΕχθές, Πέμπτη 23/06, πραγματοποιήθηκε με επιτυχία στο bar Death Disco στο Θησείο, η πρώτη παρουσίαση των βιβλίων Το Αμόνι που Τραγουδά του Ανδρέα Μιχαηλίδη και Πνεύματα της Ευθυμίας Ε. Δεσποτάκη.\nΑποσπάσματα από το βιβλίο Το Αμόνι που Τραγουδά διάβασε η Βασιλεία Βαξεβάνη (http://paramythokores.blogspot.gr/), ενώ ακολούθησε η ανάγνωση αποσπασμάτων του βιβλίου Πνεύματα από την ίδια τη συγγραφέα.\nΆρπη θα πει δρεπάνι.\nΓια τους παλιούς Έλληνες ήταν όπλο: όταν θέριζε εχθρούς, ήταν όπλο του πολέμου. Όταν θέριζε στάχια, ήταν όπλο ενάντια στην πείνα. Όταν θέριζε παλιούς θεούς, όπως ο Ουρανός, ήταν όπλο για να ’ρθουν οι νέοι, όπως ο Κρόνος ή η Αφροδίτη.\nΆρπη, για μας, θα πει τομή. Τομή στην στείρα αναπαραγωγή κλασσικών και ξεπερασμένων πρωτοτύπων. Τομή στην πείνα του ελληνικού αναγνωστικού κοινού του φανταστικού για κάτι το πραγματικά δικό του. Τομή στην παλιά, τη χιλιοειπωμένη φανταστική ιστορία, για να έρθει στο φως η νέα, η φρέσκια, η βγαλμένη από την καρδιά και την ψυχή, η γραμμένη από τη δική της κοσμοθεωρία και στη δική της γλώσσα.\nΗ συγγραφική ομάδα Άρπη, υπό την σκέπη των εκδόσεων mamaya, δρέπει τους πιο εύγευστους καρπούς της ελληνικής λογοτεχνίας του φανταστικού.\nΜε μια τομή, με ένα όπλο.\nΜε μια Άρπη.


ROMIANEWS: Τρίτη 2 Σεπτεμβρίου 2014, αρχίζουν στην Πρέβεζα, οι εκδηλώσεις για τη ναυμαχία του Ακτίου\nΤρίτη 2 Σεπτεμβρίου 2014, αρχίζουν στην Πρέβεζα, οι εκδηλώσεις για τη ναυμαχία του Ακτίου\nΣτις αρχές Σεπτεμβρίου του 31 π.Χ., στην είσοδο του Αμβρακικού κόλπου, έλαβε χώρα ένα από τα πιο σημαντικά γεγονότα της αρχαιότητας, η ναυμαχία του Ακτίου, σηματοδοτώντας την έναρξη μίας νέας περιόδου ευημερίας.\nΗ αίγλη της πόλης της νίκης τονίστηκε από τον ιδρυτή της με τον εορτασμό των «Ακτίων» που περιλάμβαναν αθλητικές και μουσικές εκδηλώσεις.\nΦέτος, για δεύτερη συνεχή χρονιά, τοπικοί φορείς, αθλητικοί σύλλογοι, χορηγοί και εθελοντές, με την υποστήριξη της ΛΓ΄ Εφορείας Προϊστορικών & Κλασικών Αρχαιοτήτων Πρέβεζας - Άρτας, στο πλαίσιο των «2ων εν Νικοπόλει Ακτίων» οργανώνουν, ποικίλες πολιτιστικές και αθλητικές δράσεις, αναδεικνύοντας τη διαχρονική ιστορία του θεσμού των «Ακτίων».\nΟ εορτασμός της επετείου για τη Ναυμαχία του Ακτίου κλείνει τον κύκλο εκδηλώσεων για τη συμπλήρωση 2000 χρόνων από το θάνατο του Οκταβιανού Αυγούστου.\nΤην Τρίτη 2 Σεπτεμβρίου, ημέρα εορτασμού της επετείου, στις 11.00 π.μ., στο Αρχαιολογικό Μουσείο της Νικόπολης θα πραγματοποιηθεί, από τις αρχαιολόγους της Εφορείας κ.κ. Αθανασία Κεραμάρη και Πολυξένη Μπάρκα, θεματική ξενάγηση με έμφαση στην ίδρυση της Νικόπολης και τη διεξαγωγή των «Ακτίων».\nΤο απόγευμα της ίδιας ημέρας στις 20.30 μ.μ., στο Μνημείο του Οκταβιανού Αυγούστου, μνημείο - τρόπαιο για την ίδρυση της πόλης μετά τη Ναυμαχία το 31 π.Χ., θα σκιαγραφηθούν μέσα από τις ομιλίες της προϊσταμένης της ΛΓ΄ ΕΠΚΑ κας Χριστίνας Μερκούρη και του επίτιμου Εφόρου Αρχαιοτήτων κ. Κων/νου Ζάχου, τα γεγονότα και οι πρωταγωνιστές της Ναυμαχίας του Ακτίου.\nΟ εορτασμός θα συνεχισθεί το Σάββατο, 6 Σεπτεμβρίου, με αθλητικές και πολιτιστικές εκδηλώσεις στον αρχαιολογικό χώρο της Νικόπολης και την πόλη της Πρέβεζας. Στις 11:30 π.μ. θα πραγματοποιηθεί από τους κολυμβητικούς συλλόγους «Ναυτικός Όμιλος Πρέβεζας» και «Ποσειδώνας Πρέβεζας», Κολυμβητικός Διάπλους δύο διαδρομών, 2,5 μιλίων και 500 μέτρων, αντίστοιχα.\nΣημείο εκκίνησης για τον μεγάλο διάπλου ορίζεται το Ναυτικό Μουσείο του Δήμου Πρέβεζας, αφιερωμένο στη Ναυμαχία του Ακτίου (παλαιά σφαγεία) και για το μικρό διάπλου ο λιμενοβραχίονας της προβλήτας του λιμανιού της πόλης. Το μουσείο θα είναι επισκέψιμο για το κοινό και τους αθλητές από τις 10:00 π.μ. της ίδιας ημέρας με την παρουσίαση ντοκιμαντέρ για το ιστορικό γεγονός της ναυμαχίας.\nΤο απόγευμα της ίδιας ημέρας, στις 20:00 μ.μ., στην αίθουσα ΟΑΣΗ του Πολιτιστικού Κέντρου Πρέβεζας, θα πραγματοποιηθεί σειρά διαλέξεων για τα ΑΚΤΙΑ και την εξέλιξή τους από την αρχαιότητα μέχρι τη σύγχρονη εποχή. Την εκδήλωση θα προλογίσει η Προϊσταμένη της Εφορείας κα Χριστίνα Μερκούρη. Από τον κ. Κώστα Λογοθέτη, εκπαιδευτικό-γυμναστή, θα παρουσιαστούν οι αθλητικοί αγώνες αναβίωσης των Ακτίων, που λάμβαναν χώρα τις δεκαετίες 1950-1980 στην Πρέβεζα.\nΘα ακολουθήσει συνοπτική παρουσίαση της ενότητας των βαρέων αγωνισμάτων (πάλη, πυγμαχία, παγκράτιο), όπως αυτά έχουν εξελιχθεί μέσα στους αιώνες, από τον κ. Μάριο Κατσή, παγκόσμιο πρωταθλητή Kick Boxing το 2003, εκπαιδευτικό και πιστοποιημένο από τη Γενική Γραμματεία Αθλητισμού προπονητή πυγμαχίας. Τέλος, η αρχαιολόγος της ΛΓ΄ ΕΠΚΑ και μια από τους δημιουργούς του comics «Στην πόλη της νίκης», κα Πολυξένη Μπάρκα, θα παρουσιάσει στο κοινό τα αγωνίσματα των ΑΚΤΙΩΝ, μέσα από τις εικόνες της ιστορίας.


04 | May | 2013 | ΨΙΘΥΡΟΙ\nMay 4, 2013 by Borealis\nΈτσι έλεγε η νύχτα και περίμενε τη θαυμαστή ώρα ν’ ανάψουν στα γαλάζια βουνά, και στα άσπρα νησιά του Αρχιπελάγου, και στα φαράγγια, και στις πολιτείες, τα μηνύματα της ελπίδας. Η μέλισσα πέταξε το καλοκαίρι μες στον ήλιο που στραφτοκοπούσε πάνω στο θυμάρι και στον ανθό, έκανε μέλι καλό, έκανε κερί κίτρινο. Το κερί έφτασε στα χέρια των ανθρώπων, ο γέροντας ιερέας με τα’ άσπρα μαλλιά φάνηκε στην ωραία πύλη κρατώντας το φως.\nΤο φως περνά απ’τα χέρα του στα κίτρινα κεριά, περνά στη νύχτα, περνά αναστάσιμα στις καρδιές των ανθρώπων. Η μάνα μας στέκεται στην πόρτα του καλυβιού, με τη φλόγα του κεριού κάνει σταυρό στην πόρτα, ύστερα περνά το κατώφλι. Τα καλύβι είναι στο φαράγγι· το καλύβι είναι πλάι στη θάλασσα – μυρίζει χταπόδι και ψαρική. Η μάνα μας σταυρώνει τα μικρά της που δεν ξυπνήσαν, σβήνει το κερί, το βάνει πλάι στα εικονίσματα. Βγαίνει με τον άντρα της όξω και κοιτάζει με σιγουριά τη νύχτα.\nΗ μάνα μας δε γελιέται. Ξέρει καλά το τι μέρες μέλλονταν στις μάνες που περάσαν πριν από κείνη σ’ αυτή τη γη, το τι μέρες μέλλονταν στις μάνες που θα περάσουν έπειτα από κείνη σ’ αυτή τη γη. Ξέρει πως πρέπει ν’ αναστήσει κόρες και γιους για να τυρρανιστούνε σ’ αυτό το χώμα και σ’ αυτή τη θάλασσα· να κάνουν να πιάσει η ελιά ρίζες στη ρίζα του βράχου, να πιάσει το παραγάδι ψάρι σε θάλασσα που στέρεψε.\nPosted in Ελλαδα.\tTagged Ελληνικό Πάσχα, Ηλίας Βενέζης


CSA - ΟΠΕΡΑΡΙΟ (15/5/22, 02:30) ΠΡΟΓΝΩΣΤΙΚΑ ΣΤΟΙΧΗΜΑΤΟΣ - MatchMoney\nΓια τον αγώνα CSA-ΟΠΕΡΑΡΙΟ γράφει ο Άκης Αχλατλής Ημερομηνία: 01:21 14/05/22\nΟριακό. Η CSA μέχρι στιγμής έχει γράψει μία γεμάτη εμφάνιση, στο (με το ζόρι) 1-0 επί της Σπορτ Ρεσίφε. Πιεσμένη για αποτελέσματα είναι η ομάδα του Μόζαρτ που καρατόμησε και τον υπεύθυνο του ποδοσφαιρικού τμήματος.\nΗ Οπεράριο εκτός έδρας είναι κομπλεξική. Σαν ρόστερ, τα είπαμε, μπορεί να χτυπήσει άνοδο. Αν βγάλει το κόμπλεξ από πάνω της μπορεί να παλέψει στο Μασεϊό. Πάντως πάει και με ψυχολογία και φρέσκια, καθώς η CSA έπαιζε Τρίτη με βασικούς κόντρα στην Αμέρικα Μινέιρο για το κύπελλο.\nΔεν θα μπλέξω. Νομίζω είναι χαμηλά ο άσος για την φάση που περνά η CSA, η οποία ρόστερ έχει, ηρεμία δεν έχει βρει από την αρχή του πρωταθλήματος και παίζει με μία πολύ πιο ήρεμη αντίπαλο.\nΠάσο. Δεν σκοράρει εύκολα η CSA, η Οπεράριο υπογράφει και το 1-1 και το 0-1 και το 0-0. Δεν νομίζω ότι θα δούμε παιχνίδι της προκοπής.\nΒ' ΒΡΑΖΙΛΙΑΣ 2012 - 2013 - 2014 - 2015 - 2016 - 2017 - 2018 - 2019 - 2020 1 - 0 2021 2 - 4


Ωκυτοκίνη (oxytocin) – η ορμόνη τής αφοβίας, της φιλίας, τής αγκαλιάς. / Κορτιζολη – η ορμονη του φοβου, της επιθετικοτητας, της καταθλιψης. Οι θεραπευτικες δυνατοτητες της Ωκυτοκίνης. – xOrisOria News\nΣήμερα, 6.000 χρόνια μετά από τη λόγω ερημοποίησης Σαχάρας-Μ.Ανατολής-Κ.Ασίας και συνεχών εντάσεων εμφάνιση των πολέμων (Raymond Kelly, Απόλεμες κοινωνίες και η αρχή τού πολέμου, Πανεπιστήμιο Μίσιγκαν / Warless societies and the origin of war, www.saharasia.org ) οι μεγαλύτεροι παράγοντες διαρκούς άγχους τής πλειονότητας των ανθρώπων είναι αντικοινωνικές πιέσεις από επιθετικά, ήδη εξαντλημένα άτομα. Αντιμετωπίζουμε τις απειλές υπό μορφή πιθανής απώλειας εργασίας, πίεσης να αντέξουμε στο κυκλοφοριακό, το θόρυβο, τα τρομολαγνικά ΜΜΕ, τις δυσαρμονικές σχέσεις κ.λπ. Ο οργανισμός μας έχει δυο επιλογές: αναζήτηση στοργής ή περισσότερη κορτιζόλη. Η κορτιζόλη είναι πολύ «σκληρή» στους ανθρώπους, έτσι όλες αυτές οι απειλές γίνονται ακόμα πιο επικίνδυνες…\nΗ υπάρχουσα βιβλιογραφία για την ωκυτοκίνη σε ζώα και ανθρώπους μαρτυρά αρκετούς θεραπευτικούς τομείς όπου μπορεί να αποδειχθεί ευεργετική η ωκυτοκίνη, όπως οι αγχώδεις διαταραχές (anxiety disorders) (π.χ. η κοινωνική φοβία , η διαταραχή στρες μετά από ψυχοτραυματική εμπειρία, η διαταραχή άγχους αποχωρισμού [separation anxiety disorder]), οι διαταραχές με έντονη κοινωνική δυσλειτουργία (social dysfunction) (π.χ. ο αυτισμός, οι διαταραχές του φάσματος (spectrum) του αυτισμού, η σχιζοφρένεια), οι σεξουαλικές διαταραχές και η μεθοριακή διαταραχή προσωπικότητας (borderline personality disorder).\nTags:τής αγκαλιάς. / Κορτιζολη - η ορμονη του φοβουτης επιθετικοτηταςτης καταθλιψης. Οι θεραπευτικες δυνατοτητες της Ωκυτοκίνης.της φιλίαςΩκυτοκίνη (oxytocin) - η ορμόνη τής αφοβίας


ΕΚΔΗΛΩΣΗ ΚΟΠΗΣ ΒΑΣΙΛΟΠΙΤΑΣ 2017 .\nΤην καθιερωμένη εκδήλωση της κοπής της παραδοσιακής βασιλόπιτας πραγματοποίησε ο Σύλλογός μας , το Σάββατο 28-1-2017 , στην καφετέρια ΤΙΤΗΟRA στο Τρανόβαλτο , με βασικό χαρακτηριστικό την μεγάλη προσέλευση μελών και φίλων του Συλλόγου μας .\nΠαρουσία του πατρός κ.κ. Ευαγγέλου , του Προέδρου του Τοπικού Συμβουλίου κ. Ευθυμίου Σκετ. και παρόντος του Δ.Σ. του Συλλόγου , έγινε η κοπή της πίτας , που αποτελεί και την πρώτη εκδήλωση του Συλλόγου για το εφέτος . Τυχερή της εκδήλωσης αναδείχθηκε η κ. Μαρία Τυρνεν. , μέλος του χορευτικού τμήματος γυναικών του Συλλόγου , στην οποία «έπεσε » το φλουρί και η οποία έλαβε το σχετικό αναμνηστικό δώρο .\nΜε χαρούμενη διάθεση και πολύ κέφι οι φιλοξενούμενοί μας μικροί και μεγάλοι διασκέδασαν με την δημοτική – λαική ορχήστρα του Παν. Πάλλα.\nΤα χαμόγελα των φιλοξενουμένων , στο τέλος της εκδήλωσης , φανέρωναν και το μέγεθος της επιτυχίας αυτής .\nΠολλές ευχαριστίες , εκ μέρους του Δ.Σ. του Συλλόγου , σε όλους τους καλεσμένους που μας τίμησαν με την παρουσία τους , στο προσωπικό του καταστήματος TITHORA (Χρήστο , Λάμπρο , Τάσο) , στα μέλη της ορχήστρας που δημιούργησαν μια όμορφη μουσική ατμόσφαιρα καθώς και στις γυναίκες του Συλλόγου που παρασκεύασαν με μεράκι την όμορφη και νόστιμη βασιλόπιτα . ΚΑΛΗ ΧΡΟΝΙΑ !\nΗ όμορφη και γευστική βασιλόπιτα του Συλλόγου !\nΟ πατέρας Ευάγγελος Σκετ, επι τώ έργω ...\nΚι ένας πιστός φίλος μας , ο ιατρός Γιώργος Γκαντ. απο Αθήνα μετα συζύγου !\nΗ Μαρία Βλαχάβα στο μικρόφωνο !\nΦΩΤΟ Γιώργος !\nΗ τυχερή , Μαρία Τυρν. , της Βαασιλόπιτας !\nΟ εγγονός μοιράζεται τη χαρά της γιαγιάς !\nΠαλιογειτόνισσες και παλιοφιλενάδες !\nΤα γυναικεία μέλη του Δ.Σ. !\nΠάλι τις εντυπώσεις κερδίζουν οι junior χορευτές του Συλλόγου !\nΟ Παναγιώτης Πάλλας στο κλαρίνο !\nΤα προεδρεία του χωριού μετα συζύγων !\nΑναρτήθηκε από tranovalto1 στις 6:20 π.μ.\nΕΚΔΗΛΩΣΗ ΚΟΠΗΣ ΒΑΣΙΛΟΠΙΤΑΣ 2017 . Την καθιερωμ...


ΣΥΝΕΡΓΑΣΤΕΙΤΕ ΜΑΖΙ ΜΑΣ | ΣΥΝΕΡΓΑΣΤΕΙΤΕ ΜΑΖΙ ΜΑΣ - Εργασία και Αγγελίες Εργασίας\nΑΓΓΕΛΙΕΣ ΑΝΑ ΝΟΜΟ\nΑγγελίες ανά Ειδικότητα\nΑΓΓΕΛΙΕΣ ΑΝΑ ΚΑΤΗΓΟΡΙΑ\nΕλάτε μαζί μας και προσφέρετε τις θέσεις εργασίας σας μέσα από ένα δυναμικό σύστημα καταχώρησης και επεξεργασίας αγγελιών!\nΤο ergasia.gr προσφέρει δωρεάν εγγραφή αποκλειστικά σε εταιρείες.\nΤο πακέτο γνωριμίας, μεταξύ άλλων, προσφέρει δωρεάν δημιουργία εταιρικού προφίλ και χρήση του λογοτύπου σας.\nΔείτε τι σας προσφέρει το ergasia.gr\nΣας παρέχουμε μοναδικούς κωδικούς πρόσβασης προκειμένου να μπορείτε να μπείτε στο ergasia.gr 24 ώρες το 24ωρο.\nΔημιουργία προφίλ εταιρειών.\nΔημιουργείστε το προφίλ της εταιρείας σας στο ergasia.gr. Εκεί μπορείτε να δημοσιεύσετε τις αγγελίες σας, το προφίλ της εταιρείας σας (όραμα, αξίες, αντικείμενο, δραστηριότητες, κτλ). Στο προφίλ σας μπορείτε να δημοσιεύσετε το λογότυπο της εταιρείας σας.\nΚαταχώρηση απλής αγγελίας.\nΗ αγγελία αυτή έχει διάρκεια 30 ημερών και οι ενδιαφερόμενοι μπορούν να αποστείλουν το βιογραφικό τους απευθείας στην εταιρεία. Κάθε αγγελία συνοδεύεται από το λογότυπο της εταιρείας.\nΚαταχώρηση προβεβλημένης αγγελίας.\nΗ συγκεκριμένη αγγελία τοποθετείται μέσω μπάνερ σε εμφανές σημείο του ergasia.gr\nΜε τον τρόπο αυτό, αυξάνονται αισθητά οι ενδιαφερόμενοι. Η προβεβλημένη αγγελία έχει διάρκεια 30 ημερών, ενώ και σε αυτή την περίπτωση η εταιρεία έχει τη δυνατότητα να συνοδεύσει την αγγελία με το λογότυπο της.\nΕπιπλέον το ergasia.gr σας προσφέρει:\n☆Έτοιμες απαντητικές-απορριπτικές επιστολές. Ο ανθρώπινος χαρακτήρας μιας εταιρείας είναι το Α και το Ω για τις μεγάλες εταιρείες. Σε μια δύσκολη περίοδο, οι μεγάλοι όμιλοι κρίνονται από τη στάση τους απέναντι στον άνθρωπο. Το ergasia.gr ενημερώνει με αυτοματοποιημένο τρόπο όλους τους υποψήφιους που έδειξαν ενδιαφέρον για την αγγελία σας.\n☆Ενημερωτικό email λήξης αγγελίας 3 ημέρες νωρίτερα. Τρεις ημέρες πριν την λήξη της αγγελίας σας, θα λαμβάνετε ένα ενημερωτικό email, προκειμένου να προχωρήσετε είτε σε ανανέωση της αγγελίας σας, είτε σε δημιουργία νέας αγγελίας.\n☆Προβολή λογότυπου εταιρείας στην αγγελία\n☆Προβολή λογότυπου εταιρείας στην κεντρική σελίδα του ergasia.gr\n☆Προβολή λογότυπου και προφίλ εταιρείας στην ειδική κατηγορία του ergasia.gr\n☆Συνέντευξη-Αρθρογραφία μαζί με λογότυπο εταιρείας\n☆Διαφήμιση μέσω banner σε site και email\n☆Προβολή της εταιρείας στην κατηγορία “Εταιρεία της εβδομάδας” με κείμενο, λογότυπο και φωτογραφίες της εταιρείας.\n☆Προβολή της εταιρείας στην κατηγορία “Εργοδότης του μήνα” με κείμενο, λογότυπο και φωτογραφίες της εταιρείας.\n☆Προβεβλημένη παρουσίαση της Εταιρείας ως Χορηγός Κατηγορίας.\n 16:35, 16.Νοέ 2015